
ΤΕΥΧΟΣ ΔΕΥΤΕΡΟ 


Αρ 


. Φύλλου 5678 


ΑΠΟΦΑΣΕΙΣ 

Αριθμ. 41393 

Έγκριση της εγκυκλίου για τη διαδικασία προκή¬ 
ρυξης και εκλογής, εξέλιξης Καθηγητών και υπη- 
ρετούντων Λεκτόρων, ανανέωσης και μονιμοποί¬ 
ησης των επί θητεία Επίκουρων Καθηγητών του 
Τ.Ε.Ι. Δυτικής Ελλάδας. 

Η ΣΥΓΚΛΗΤΟΣ ΤΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ ΔΥΤΙΚΗΣ ΕΛΛΑΔΑΣ 
(Συνεδρίαση 22η /2-11 -2018, Θ 26 ) 

Λαμβάνοντας υπόψη τις διατάξεις: 

1. Των άρθρων 5, 6 και 80 του ν. 4009/2011 (Α' 195) 
«Δομή, λειτουργία, διασφάλιση.... ανωτάτων εκπαιδευ¬ 
τικών ιδρυμάτων», όπως ισχύουν. 

2. Της παρ. 6 του άρθρου 26 του ν. 4386/2016 (Α' 83) 
«Ρυθμίσεις για την έρευνα και άλλες διατάξεις». 

3. Του άρθρου 19 του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων» (Α' 195), 
όπως ισχύει, μετάτην αντικατάσταση του από το άρθρο 
70 του ν. 4386/2016 (Α' 83) «Ρυθμίσεις για τη Έρευνα και 
άλλες διατάξεις». 

4. Του ν. 4415/2016,(ΑΊ 59/6-9-2016) «Ρυθμίσεις για 
την ελληνόγλωσση εκπαίδευση, τη διαπολιτισμική 
εκπαίδευση και άλλες διατάξεις». 

5. Του ν. 4415/2016,(ΑΊ 59/6-9-2016) «Ρυθμίσεις για 
την ελληνόγλωσση εκπαίδευση, τη διαπολιτισμική εκ¬ 
παίδευση και άλλες διατάξεις». 

6. της ερμηνευτικής εγκυκλίου «Οδηγίες εφαρμο¬ 
γής του ν. 4369 (Α'27), του ν.4386/2016 (Α'83) και του 
ν. 4405/2016 (ΑΊ 29)» με αριθμ. Φ.122.1/88/119483/Ζ2/ 
20-7-2016. 

7. Του άρθρου τέταρτου με τίτλο «Ρυθμίσεις θεμάτων 
προκηρύξεων και εκλογής Καθηγητών των Α.Ε.Ι.» του 
ν. 4405/2016 (Α' 129) «Κύρωση της απόφασης του Συμ¬ 
βουλίου 2014/335/ΕΕ, Ευρατόμ για το σύστημα των ιδίων 
πόρων της Ευρωπαϊκής Ένωσης και άλλες διατάξεις». 

8. Της υπουργικής απόφασης με αριθμ. Φ. 122.1/6/ 
14241 /Ζ2/27.1.2017 (Β' 225/2017). 


9. «Διαδικασία συγκρότησης των εκλεκτορικών σω¬ 
μάτων των Α.Ε.Ι., ρύθμιση θεμάτων εκλογής και εξέ¬ 
λιξης καθηγητών και υπηρετούντων λεκτόρων,... του 
ν. 4405/2016 (Α' 129) και 

10. Ανάπτυξη και λειτουργία ηλεκτρονικού συστήμα¬ 
τος ολοκληρωμένης διαχείρισης διαδικασιών εκλογής 
και εξέλιξης καθηγητών και υπηρετούντων λεκτόρων,... 
και εξωτερικών μελών.» όπως αυτή εκδόθηκε δυνάμει 
της εξουσιοδότησης της παρ. 7 του άρθρου 19 του 
ν. 4009/2011 (Α' 195) όπως ισχύει». 

11. Του ν. 4452/2017, (Α’ 17/15-2-2017) «Ρύθμιση θεμά¬ 
των του Κρατικού Πιστοποιητικού Γλωσσομάθειας, της 
Εθνικής Βιβλιοθήκης της Ελλάδας και άλλες διατάξεις». 

12. Του ν. 4521/2-3-2018 (ΦΕΚ 38 τ.Α') «Ίδρυση Πανε¬ 
πιστημίου Δυτικής Αττικής και άλλες διατάξεις». 

13. Του ν. 4485/4-8-2017 (ΦΕΚ 114/4-8-2017 τ.Α') «Ορ¬ 
γάνωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις». 

14. Του ν. 4559/3-8-2018 (ΦΕΚ 142 τ.Α') «Πανεπιστήμιο 
Ιωαννίνων, Ιόνιο Πανεπιστήμιο και άλλες διατάξεις». 

15. Το γεγονός ότι δεν έχουν εκδοθεί μέχρι σήμερα οι 
προβλεπόμενοι από τις διατάξεις των άρθρων 5 και 6 του 
ν. 4009/2011 (Α' 195) «Δομή, λειτουργία, διασφάλιση.... 
ανωτάτων εκπαιδευτικών ιδρυμάτων», Οργανισμός και 
Εσωτερικός Κανονισμός του ΤΕΙ Δυτικής Ελλάδας. 

16. Την αριθμ. 22/02-11 -2018 συνεδρίαση της Συγκλή¬ 
του του ΤΕΙ Δυτικής Ελλάδας. 

17. Το γεγονός ότι δεν προκαλείται δαπάνη σε βάρος 
του κρατικού προϋπολογισμού, αποφασίζει: 

Εγκρίνει την εγκύκλιο για τη διαδικασία προκήρυξης 
και εκλογής, εξέλιξης Καθηγητών και υπηρετούντων Λε¬ 
κτόρων, ανανέωσης και μονιμοποίησης των επί θητεία 
Επίκουρων Καθηγητών του Τ.Ε.Ι. Δυτικής Ελλάδας, ως 
κάτωθι: 

ΚΕΦΑΛΑΙΟ I 

ΓΕΝΙΚΕΣ ΔΙΑΤΑΞΕΙΣ - ΠΡΟΘΕΣΜΙΕΣ - 

ΛΕΙΤΟΥΡΓΙΑ ΑΠΕΛΛΑ 

Άρθρο 1 

Περί Προθεσμιών γενικά 

α) Οι προθεσμίες που τάσσονται από τις διατάξεις του 

άρθρου 19 του ν. 4009/2011 (Α' 195) όπως αυτό αντι- 
καταστάθηκε, με το άρθρο 70 του ν.4386/2016 και την 
παρ. 1, άρθρο 1 της αριθμ. Φ.122.1/6/14241 /Ζ2 (ΦΕΚ 
225/31-1-2017 τ.Β') υπουργικής απόφασης αποτελούν 
έντονη υπόδειξη προς το σκοπό της ταχείας περάτωσης 
των διαδικασιών και όχι γνήσια ανατρεπτική προθεσμία. 

β) Οι αναφερόμενες στην ίδια διάταξη προθεσμίες 
ισχύουν και για τη διαδικασία της ανανέωσης και της 
μονιμοποίησης του επί θητεία επίκουρου καθηγητή. 

Άρθρο 2 

Λειτουργία του ηλεκτρονικού συστήματος (ΑΠΕΛΛΑ) 

Οι διαδικασίες εκλογής και εξέλιξης των καθηγητών 
και των υπηρετούντων λεκτόρων και οι διαδικασίες ανα¬ 
νέωσης και μονιμοποίησης των επί θητεία επίκουρων 
καθηγητών υποστηρίζονται ηλεκτρονικά από το πληρο¬ 
φοριακό σύστημα ΑΠΕΛΛΑ, στη διαδικτυακή διεύθυνση 
Ηΐΐρ5://3ρθΙΐ3.ιηίηθςΙυ.9ον.9Γ/. 

Το ως άνω πληροφοριακό σύστημα τελεί υπό την επο- 
πτεία του Υπουργείου Παιδείας, Έρευνας και Θρησκευ¬ 
μάτων και έχει ως φορέα διαχείρισης το Εθνικό Δίκτυο 
Έρευνας και Τεχνολογίας (Ε.Δ.Ε.Τ.) του Υπουργείου Παι¬ 
δείας, Έρευνας και Θρησκευμάτων. 

Μέσω του συστήματος αυτού: 

• καταρτίζονται και τηρούνται τα μητρώα εσωτερικών 
και εξωτερικών μελών των Α.Ε.Ι., 

• υποβάλλονται αιτήσεις υποψηφιότητας για την πλή¬ 
ρωση θέσεων που προκηρύσσονται, 

• υποβάλλονται αιτήσεις για τη διαδικασία ανανέωσης 
ή μονιμοποίησης των επί θητεία επίκουρων καθηγητών 
μαζί με τα αναγκαία για την κρίση δικαιολογητικά, 

• αναρτώνται οι πράξεις που διέπουν τις διαδικασίες 
εκλογής, εξέλιξης των καθηγητών και των υπηρετούντων 
λεκτόρων, 

• αναρτώνται οι πράξεις που διέπουν τις διαδικασίες 
ανανέωσης και μονιμοποίησης των επί θητεία επίκουρων 
καθηγητών καθώς και το κανονιστικό πλαίσιο που διέπει 
τις ανωτέρω διαδικασίες. 

Τα στοιχεία που έχουν καταχωρηθεί μέχρι την ημε¬ 
ρομηνία δημοσίευσης της αριθμ. Φ.122.1/6/14241/Ζ2 
(ΦΕΚ 225/31-1 -2017 τ.Β') υπουργικής απόφασης παρα¬ 
μένουν σε ισχύ. 

Άρθρο 3 

Υπεύθυνος του Ιδρύματος. 

Με απόφαση του Πρύτανη ορίζεται υπάλληλος του 
Τ.Ε.Ι. ως ο υπεύθυνος του Ιδρύματος, για τη χορήγηση 
πρόσβασης στο πληροφοριακό σύστημα (ΑΠΕΛΛΑ) στα 
δικαιούμενα πρόσωπα και το συντονισμό της χρήσης 
του πληροφοριακού συστήματος σε επίπεδο Ιδρύματος. 

Με την ίδια απόφαση ορίζεται το χρονικό διάστημα 
της άσκησης των καθηκόντων του καθώς και ο αναπλη¬ 
ρωτής του, για την περίπτωση που παραιτηθεί, εκλείψει 
ή αδυνατεί να εκτελέσειτα καθήκοντα του για οποιοδή- 
ποτε λόγο. 


Άρθρο 4 

Λειτουργία πληροφοριακού συστήματος - δικαίωμα 
πρόσβασης. 

α) Ο φορέας διαχείρισης του πληροφοριακού συστή¬ 
ματος (ΑΠΕΛΛΑ) εκτελεί αποκλειστικά και μόνο χρέη 
τεχνικής υποστήριξης, στο πλαίσιο των ως άνω οριζό¬ 
μενων διαδικασιών. Το Τ.Ε.Ι. μέσω των υπηρεσιών του, 
των γραμματειών του και των ορισθέντων υπευθύνων, 
φέρει την αποκλειστική ευθύνη για τις ενέργειες που 
επιτελούνται μέσω του πληροφοριακού συστήματος και 
συγκεκριμένα για όλα τα στάδια που συνθέτουν τις δια¬ 
δικασίες εκλογής, εξέλιξης, ανανέωσης ή μονιμοποίησης. 

β) Οι διαδικασίες της εκλογής, εξέλιξης, ανανέωσης 
ή μονιμοποίησης καθώς και οι περιγραφόμενες στην 
παρούσα, πράξεις και αποφάσεις, είναι προσβάσιμες: 

• Στις αρμόδιες υπηρεσίες, στις γραμματείες των Τμη- 
μάτων και των Σχολών, 

• Στον υπεύθυνο του Ιδρύματος, 

• Στους υποψηφίους για την πλήρωση της θέσης, 

• Στα μέλη της Συνέλευσης του Τμήματος, σύμφωνα 
με τις κείμενες διατάξεις και το βαθμό της συμμετοχής 
τους σε αυτές. 

Ειδικότερα τα μέλη της Συνέλευσης του Τμήματος δύ- 
νανται να έχουν πρόσβαση στα μητρώα των εσωτερικών 
και εξωτερικών μελών καθώς και στις περιγραφόμενες 
στην αριθμ. Φ.122.1/6/14241/Ζ2 (ΦΕΚ 225/31-1-2017 
τ.Β') υπουργική απόφαση πράξεις και αποφάσεις στη 
λήψη των οποίων συμμετείχαν. 

γ) Οι προκηρύξεις και τα μητρώα εσωτερικών και 
εξωτερικών μελών είναι προσβάσιμα στο σύνολο των 
εγγεγραμμένων χρηστών στο πληροφοριακό σύστημα. 

δ) Όλες οι οριζόμενες στην παραπάνω υπουργική 
απόφαση διαδικασίες εποπτεύονται από την αρμόδια 
υπηρεσία του Υπουργείου Παιδείας, Έρευνας και Θρη¬ 
σκευμάτων, μέσω λογαριασμού πρόσβασης στο πληρο¬ 
φοριακό σύστημα. 

Άρθρο 5 

Μητρώα καθηγητών και υπηρετούντων λεκτόρων των 
Α.Ε.Ι. 

α) Στην Κεντρική Υπηρεσία του Υπουργείου Παιδείας, 
Έρευνας και Θρησκευμάτων τηρούνται σε ηλεκτρονική 
μορφή τα μητρώα των Καθηγητών και υπηρετούντων 
λεκτόρων των Α.Ε.Ι. και Τ.Ε.Ι. 

β) Γιατηντήρηση και ενημέρωση του οικείου μητρώου 
η ως άνω υπηρεσία συνεργάζεται μετά Α.Ε.Ι. καιΤ.Ε.Ι.,τα 
οποία υποχρεούνται στην παροχή κάθε απαραίτητου για 
την τήρηση του μητρώου εγγράφου ή στοιχείου. Στα μη¬ 
τρώα καταχωρούνται τα πλήρη στοιχεία των καθηγητών 
και των υπηρετούντων λεκτόρων των Α.Ε.Ι. και Τ.Ε.Ι., η 
βαθμίδα που υπηρετούν και το γνωστικό αντικείμενο 
της θέσης που κατέχουν, όπως αυτά αναφέρονται στη 
δημοσιευθείσα στο Φ.Ε.Κ. πράξη διορισμού τους. 

γ) Η Διεύθυνση Προσωπικού Ανώτατης Εκπαίδευσης 
του Υπουργείου Παιδείας, Έρευνας και Θρησκευμάτων 
εξασφαλίζει, με τον πλέον πρόσφορο και ενδεδειγμένο 
τρόπο, πρόσβαση στα οικεία μητρώα, στις αντίστοιχες 
διευθύνσεις ή τμήματα προσωπικού ανώτατης εκπαί- 
δευσηςτων Α.Ε.Ι. και Τ.Ε.Ι. 

ΚΕΦΑΛΑΙΟ II 

ΠΡΟΚΗΡΥΞΗ - ΥΠΟΒΟΛΗ ΑΙΤΗΣΗΣ - 

ΕΓΓΡΑΦΗ ΣΤΟ ΑΠΕΛΛΑ - 

ΔΙΑΔΙΚΑΣΙΕΣ - ΔΙΚΑΙΟΛΟΓΗΤΙΚΑ 

Άρθρο 6 

1. Προκήρυξη θέσεων Καθηγητών για εκλογή-εξέλιξη- 
Αίτηση για ανανέωση ή μονιμοποίηση-προθεσμίες 

Η εκλογή και εξέλιξη των Καθηγητών και των υπηρε- 
τούντων Λεκτόρων γίνεται ύστερα από προκήρυξη της 
θέσης. Η Συνέλευση του Τμήματος εισηγείται στην Κο¬ 
σμητεία της Σχολής την προκήρυξη πλήρωσης νέων ή 
κενών θέσεων, καθώς και εξελίξεων ήδη υπηρετούντων 
καθηγητών και λεκτόρων, λαμβάνοντας υπόψη τη γνώμη 
της Γενικής Συνέλευσης του οικείουΤομέατουΤμήματος. 

Η προκήρυξη των προς πλήρωση θέσεων καθηγητών 
γίνεται με απόφαση του Πρύτανη, κατόπιν εισήγησης 
της Κοσμητείας της Σχολής στην οποία προκη ρύσσεται 
η θέση. Η απόφαση του Πρύτανη δημοσιεύεται στην 
Εφημερίδα της Κυβερνήσεως. 

Στην προκήρυξη αναφέρονται οπωσδήποτε η βαθμί¬ 
δα, ο Τομέας και το γνωστικό αντικείμενο με συνοπτική 
περιγραφή του επιστημονικού πεδίου της υπό πλήρωση 
θέσης. Σε κάθε περίπτωση η προκήρυξη πρέπει να πε¬ 
ριλαμβάνει τον όρο, ότι το σύνολο των υποβαλλομένων 
στοιχείων από του υποψήφιους της προκηρυσσόμενης 
θέσης να συνοδεύονται απαραίτητα από μετάφραση 
στην ελληνική γλώσσα. 

Το γνωστικό αντικείμενο και η συνοπτική περιγρα¬ 
φή του επιστημονικού πεδίου της υπό πλήρωση θέσης, 
πρέπει να καλύπτουν ένα τουλάχιστον από τα αυτοτελή 
γνωστικά αντικείμενα που εντάσσονται στον τομέα, ή 
εάν δεν υπάρχουν τομείς, στο οικείο Τμήμα. 

Η προκήρυξη για εξέλιξη καθορίζεται με βάση το γνω¬ 
στικό αντικείμενο του υποψηφίου που ζητά την εξέλιξη, 
σε συνδυασμό με το σύνολο του επιστημονικού και ερευ¬ 
νητικού έργου, όπως αναφέρεται στην αίτηση του. Επί¬ 
σης όσον αφορά προκήρυξη θέσεων εξέλιξης καθηγη¬ 
τών με καθορισμό γνωστικού αντικειμένου, αναφορικά 
με την έγκριση πιστώσεων, αυτό θα γίνεται ταυτόχρονα, 
δηλαδή χωρίς να προηγείται η μεταβολή του γνωστικού 
αντικειμένου και να έπεται η έγκριση πίστωσης. 

2. Η προκήρυξη εκλογής ή εξέλιξης καθηγητών και 
των υπηρετούντων λεκτόρων, μετά τη δημοσίευσή της 
στην Εφημερίδα της Κυβερνήσεως (Φ.Ε.Κ.), αναρτάται 
αμελλητί στο πληροφοριακό σύστημα ΑΠΕΛΛΑ από την 
αρμόδια για την προκήρυξη υπηρεσία του ΤΕΙ Δυτικής 
Ελλάδας. 

3. Μέσα σε προθεσμία δέκα (10) ημερών από την ημε¬ 
ρομηνία που φέρει το ΦΕΚ δημοσίευσης της προκήρυ¬ 
ξης, τοΤΕΙ Δυτικής Ελλάδας ανακοινώνει στον ημερήσιο 
τύπο τη δημοσίευση της προκήρυξης, τον αριθμό του 
ΦΕΚ και την καταληκτική ημερομηνία υποβολής υποψη¬ 
φιοτήτων, η οποία καθορίζεται σε σαράντα (40) ημέρες 
από την ημερομηνία του εγγράφου της ανακοίνωσης. 

Η ανακοίνωση κοινοποιείται μέσω ηλεκτρονικού τα¬ 
χυδρομείου (με αποδεικτικό παραλαβής) σε όλα τα Α.Ε.Ι. 
καιΤ.Ε.Ι. της χώρας και τα ερευνητικά κέντρα. Αναρτάται 
δε και στον ιστότοπο του ΤΕΙ Δυτικής Ελλάδας, καθώς και 


στην ιστοσελίδα του οικείου Τμήματος. Η καταληκτική 
ημερομηνία υποβολής υποψηφιοτήτων καταχωρίζεται 
σε ξεχωριστό πεδίο στο πληροφοριακό σύστημα ΑΠΕΛ¬ 
ΛΑ από την αρμόδια για την προκήρυξη υπηρεσία του 
ΤΕΙ Δυτικής Ελλάδας. Η ανωτέρω αναφερόμενη προθε¬ 
σμία των δέκα (10) ημερών αποτελεί έντονη υπόδειξη 
προς το σκοπό της ταχείας περάτωσης της διαδικασίας 
και όχι γνήσια ανατρεπτική προθεσμία. 

4. Εντός της πιο πάνω αποκλειστικής προθεσμίας των 
σαράντα (40) ημερών, οι ενδιαφερόμενοι για την εκλογή 
σεπροκηρυχθείσαθέση καθηγητή (επίκουρου καθηγη¬ 
τή, αναπληρωτή καθηγητή και καθηγητή) εγγράφονται 
στο πληροφοριακό σύστημα ΑΠΕΛΛΑ και υποβάλλουν 
αποκλειστικά και μόνο ηλεκτρονικά την αίτηση υποψη¬ 
φιότητας μαζί με όλα τα αναγκαία για την κρίση δικαι- 
ολογητικά. Η μη υποβολή της κατά τα ανωτέρω αίτη¬ 
σης και των απαραίτητων δικαιολογητικών εντός της 
ταχθείσης από την προκήρυξη προθεσμίας συνιστά λόγο 
απαραδέκτου της αίτησης υποψηφιότητας. Απαραίτητα 
δικαιολογητικά είναι: 

• αντίγραφο δελτίου αστυνομικής ταυτότητας ή δια¬ 
βατηρίου, 

• βιογραφικό σημείωμα, 

• αντίγραφο των πτυχίων και τίτλων σπουδών τους, 

• η διδακτορική διατριβή και οι επιστημονικές δημο¬ 
σιεύσεις. 

Σε περίπτωση που οι τίτλοι σπουδών έχουν εκδοθεί 
από Πανεπιστήμιο της αλλοδαπής είναι απαραίτητη η 
αναγνώριση ισοτιμίας και αντιστοιχίας των τίτλων σπου¬ 
δών της αλλοδαπής από τον Δ.Ο.Α.Τ.Α.Π. για αναγνώριση 
ισοτιμίας και αντιστοιχίας τίτλων σπουδών. Η βεβαίωση 
αναγνώρισης ισοτιμίας και αντιστοιχίας του Δ.Ο.Α.Τ.Α.Π. 
πρέπει να αναρτηθεί στο πληροφοριακό σύστημα με 
ευθύνη του υποψηφίου πριν την ημέρα κατά την οποία 
το Εκλεκτορικό Σώμα εκλογής θα συνεδριάσει για την 
εκλογή. 

5. Οι υπηρετούντες καθηγητές και λέκτορες, που επι¬ 
θυμούν να υποβάλλουν αίτηση υποψηφιότητας για την 
εξέλιξη ή εκλογή τους σε προκηρυχθείσα θέση καθηγητή 
(επίκουρου καθηγητή, αναπληρωτή καθηγητή και καθη¬ 
γητή) υποβάλλουν αποκλειστικά και μόνο ηλεκτρονικά 
στο πληροφοριακό σύστημα ΑΠΕΛΛΑ την αίτηση τους 
και καταχωρίζουν τα απαραίτητα δικαιολογητικά που 
προβλέπονται στην παράγραφο 4 του παρόντος άρθρου, 
εξαιρουμένων όσων από τα δικαιολογητικά έχουν ήδη 
καταχωρίσει κατά την εγγραφή τους στο γενικό Μητρώο 
και όσων δεν χρήζουν επικαιροποίησης. Η μη υποβολή 
της κατά τα ανωτέρω αίτησης και των απαραίτητων δι- 
καιολογητικών, εντός της ταχθείσης από την προκήρυξη 
προθεσμίας, συνιστά λόγο απαραδέκτου της αίτησης 
υποψηφιότητας. 

6. Οι υπηρετούντες επί θητεία επίκουροι καθηγητές 
που επιθυμούν να υποβάλουν αίτηση ανανέωσης ή μο¬ 
νιμοποίησης, υποβάλλουν αποκλειστικά και μόνο ηλε¬ 
κτρονικά στο πληροφοριακό σύστημα ΑΠΕΛΛΑ την αίτη¬ 
ση τους και καταχωρίζουν τα απαραίτητα δικαιολογητικά 
που προβλέπονται στην παράγραφο 4 του παρόντος 
άρθρου, εξαιρουμένων όσων από τα δικαιολογητικά 
έχουν ήδη καταχωρίσει κατά την εγγραφή τους στο γε¬ 
νικό Μητρώο και όσων δεν χρήζουν επικαιροποίησης. 

7. Οι αιτήσεις υποψηφιότητας εκλογής ή εξέλιξης κα¬ 
θηγητών και των υπηρετούντων λεκτόρων, καθώς και 
οι αιτήσεις ανανέωσης ή μονιμοποίησης των επί θητεία 
επίκουρων καθηγητών του Τμήματος πρωτοκολλούνται 
αμελλητί με ευθύνη της Γραμματείας του οικείου Τμή¬ 
ματος. Σε κάθε περίπτωση, ως ημερομηνία υποβολής 
αίτησης υποψηφιότητας για εκλογή ή εξέλιξη, ανανέωση 
ή μονιμοποίηση λογίζεται η ημερομηνία υποβολής της 
αίτησης στο πληροφοριακό σύστημα ΑΠΕΛΛΑ. 

Άρθρο 7 

1. Δεν απαιτείται η εκ νέου έκδοση της εγκριτικής από¬ 
φασης της Επιτροπής της παρ. 1 του άρθρου 2 της ΠΥΣ 
33/2006 (Α'280) γιατηνπροκήρυξη θέσεων μελώνΔ.Ε.Π. 
και μελών Ε.Ε.Π., Ε.ΔΙ.Π. και Ε.Τ.Ε.Π. Α.Ε.Ι., στις ακόλουθες 
περιπτώσεις: 

α) Αν η εκλογή για την αρχικώς εγκριθείσα και προκη- 
ρυχθείσα θέση κατέστη άγονη. Στην περίπτωση αυτή, 
η νέα προκήρυξη διενεργείται από το ίδιο ή άλλο Α.Ε.Ι., 
ύστερα από απόφαση του Υπουργού Παιδείας, Έρευνας 
και Θρησκευμάτων, με την οποία κατανέμονται οι θέσεις 
στα Ιδρύματα. Αν η θέση προκηρύχθηκε διαζευκτικά σε 
δύο βαθμίδες, η εκλογή θα πρέπει να καταστεί άγονη 
και στις δύο αυτές βαθμίδες. Η νέα προκήρυξη εκδί- 
δεται εντός αποκλειστικής προθεσμίας ενός (1) έτους 
από την έκδοση διαπιστωτικής πράξης του οικείου Α.Ε.Ι. 
περί άγονης εκλογής, η οποία κοινοποιείται αμελλητί 
στο Υπουργείο Παιδείας, Έρευνας και Θρησκευμάτων. 

β) Αν δεν έγινε αποδοχή του διορισμού της αρχικώς 
εγκριθείσας και προκηρυχθείσας θέσης. Στην περίπτωση 
αυτή, η νέα προκήρυξη εκδίδεται από το ίδιο Α.Ε.Ι. για 
το ίδιο Τμήμα και γνωστικό αντικείμενο, εντός αποκλει¬ 
στικής προθεσμίας ενός (1) έτους από τη μη αποδοχή 
της θέσης. 

γ) Αν κενώθηκε η θέση του φορέα (Α.Ε.Ι.) προέλευ¬ 
σης, ύστερα από κατάληψη της αρχικώς εγκριθείσας και 
προκηρυχθείσας θέσης από μέλος Δ.Ε.Π. ή Ε.Ε.Π., Ε.ΔΙ.Π., 
Ε.Τ.Ε.Π που ήδη υπηρετεί στο ίδιο ή άλλο Α.Ε.Ι. 

Στην περίπτωση αυτή, η νέα προκήρυξη εκδίδεται από 
το Α.Ε.Ι. στο οποίο υπηρετούσε το μέλος αυτό, για το ίδιο 
Τμήμα και γνωστικό αντικείμενο, εντός αποκλειστικής 
προθεσμίας ενός (1) έτους από την ολοκλήρωση της 
διαδικασίας διορισμού του στη νέα θέση. 

2. Σε περίπτωση που η διαπιστωτική πράξη άγονης 
εκλογής εκδόθηκε, ή η μη αποδοχή θέσης ή διορισμός 
της περίπτωσης γ' της παραπάνω παραγράφου 1 συ- 
ντελέστηκαν, κατά το χρονικό διάστημα από 1.1.2016 
μέχρι και 30.6.2017, η αποκλειστική προθεσμία για την 
έκδοση της νέας προκήρυξης ανέρχεται σε ένα (1) έτος 
από την έναρξη ισχύος του άρθρο 41 ν. 4521/2-3-2018 
(ΦΕΚ 38 τ.Α'). 

ΚΕΦΑΛΑΙΟ III 

ΓΕΝΙΚΟ ΜΗΤΡΩΟ¬ 
ΜΗΤΡΩΟ ΕΣΩΤΕΡΙΚΩΝ ΚΑΙ ΕΞΩΤΕΡΙΚΩΝ ΜΕΛΩΝ 

Άρθρο 8 

1. Γενικό Μητρώο-Δικαίωμα εγγραφής 

Στο γενικό μητρώο που τηρείται στο πληροφοριακό 


σύστημα ΑΠΕΛΛΑ εγγράφονται υποχρεωτικά οι καθη¬ 
γητές, αναπληρωτές καθηγητές και μόνιμοι επίκουροι 
καθηγητές των Α.Ε.Ι. της ημεδαπής. Στο ίδιο μητρώο 
εγγράφονται προαιρετικά οι καθηγητές, οι αναπληρω¬ 
τές καθηγητές και οι μόνιμοι επίκουροι καθηγητές των 
ομοταγών Α.Ε.Ι της αλλοδαπής, καθώς και οι ερευνητές 
ερευνητικών ιδρυμάτων της ημεδαπής και της αλλοδα¬ 
πής αντίστοιχων βαθμιδών. 

2.α. Εγγραφή στο Γενικό Μητρώο Καθηγητών, Αναπλη¬ 
ρωτών Καθηγητών και Μόνιμων Επίκουρων Καθηγητών 
των Α.Ε.Ι. της Ημεδαπής-Δικαιολογητικά 

Η εγγραφή στο Γενικό Μητρώο Καθηγητών, Αναπλη¬ 
ρωτών Καθηγητών και Μόνιμων Επίκουρων Καθηγητές 
των Α.Ε.Ι. της ημεδαπής, ολοκληρώνεται με την ηλεκτρο¬ 
νική καταχώριση των ατομικών τους στοιχείων, βιογρα- 
φικού σημειώματος, της βαθμίδας, της θέσης τους και 
της Σχολής ή του Τ μήματος του Α.Ε.Ι. ή του ερευνητικού 
Ιδρύματος στο οποίο υπηρετούν. Οι ίδιοι οφείλουν να 
αναρτούν σε ηλεκτρονική μορφή την πράξη διορισμού 
τους, όπως δημοσιεύτηκε στο Φ.Ε.Κ., και να καταχωρί¬ 
ζουν το προκύπτον από αυτήν γνωστικό αντικείμενο. Εάν 
το γνωστικό αντικείμενο προκύπτει από μεταγενέστερη 
δημοσιευθείσα πράξη στο Φ.Ε.Κ., αναρτούν και αυτή. Σε 
περίπτωση που το γνωστικό αντικείμενο δεν αναφέρεται 
σε κάποια από τις δύο ως άνω πράξεις, ο καθηγητής ή 
ερευνητής καταχωρίζει με δική του ευθύνη το γνωστικό 
του αντικείμενο, όπως αυτό απορρέει από το εν γένει 
επιστημονικό του έργο. Η καταχώριση της πράξης διο¬ 
ρισμού συνιστά όρο του ενεργού της συμμετοχής τους 
στο γενικό μητρώο. Η καταχώριση του βιογραφικού 
σημειώματος δεν είναι υποχρεωτική, εάν ο καθηγητής 
ή ερευνητής συμπληρώσει στο οικείο πεδίο τον ενιαίο 
εντοπιστή πόρων (1181) του Ιδρύματος, στον ιστότοπο 
του οποίου έχει αναρτηθεί το βιογραφικό του σημείωμα. 

2. β. Εγγραφή στο Γενικό Μητρώο Καθηγητών, Αναπλη¬ 
ρωτών Καθηγητών και Μόνιμων Επίκουρων Καθηγητών 
των Α.Ε.Ι. της Αλλοδαπής-Δικαιολογητικά 

Η εγγραφή των Καθηγητών, Αναπληρωτών καθηγητών 
και Μόνιμων επίκουρων ΚαθηγητώντωνομοταγώνΑ.Ε.Ιτης 
αλλοδαπής, καθώς και των ερευνητών ερευνητικών ιδρυ¬ 
μάτων της ημεδαπής και της αλλοδαπής αντίστοιχων βαθ¬ 
μιδών, ολοκληρώνεται μετην ηλεκτρονική καταχώριση της 
διεύθυνσης ηλεκτρονικού ταχυδρομείου (θ-ιτωίΙ) του 
Ιδρύματος στο οποίο υπηρετούν και του ενιαίου εντο- 
πιστή πόρων (υΗί) του τελευταίου. Στην περίπτωση που 
στον ιστότοπο του Ιδρύματος δεν υφίσταται το βιογραφι- 
κό σημείωμα του εγγεγραμμένου καθηγητή ή ερευνητή, 
αυτό αναρτάται με ευθύνη του. 

3. Ενταγμένοι στο Γενικό Μητρώο ΑΠΕΛΛΑ - Επικαι- 
ροποίηση Στοιχείων 

Οι καθηγητές και ερευνητές που κατά τη δημοσίευση 
της υπουργικής απόφασης Φ. 122.1/6/14241/Ζ2 (ΦΕΚ 
225/31-1-2017 τ.Β') έχουν ενταχθεί στο γενικό μητρώο 
του πληροφοριακού συστήματος «ΑΠΕΛΛΑ» δεν εγγρά- 
φονται εκ νέου σε αυτό. Οι καταχωρίσεις των προηγού¬ 
μενων παραγράφων επικαιροποιούνται με ευθύνη των 
εγγεγραμμένων προσώπων. 

4. Κατάρτιση Μητρώων Εσωτερικών και Εξωτερικών 
Μελών-Επικαιροποίηση Μητρώων 

4.α. Τα Τμήματα καταρτίζουν (μετά τη 31/1/2017) με 
απόφαση της Συνέλευσης ένα (1) μητρώο Εσωτερικών 
και ένα (1) μητρώο Εξωτερικών μελών, επιλέγοντας τα 
μέλη τους από το Γενικό μητρώο. (Τα εκλεκτορικά σώ¬ 
ματα που συγκροτήθηκαν πριν από 31/1/2017 με βάση 
τα Μητρώα του γνωστικού αντικειμένου της Θέσης, 
θεωρούνται νομίμως συγκροτηθέντα και συνεπώς η 
διαδικασία εκλογής και εξέλιξης συνεχίζεται κανονικά). 
Τα μητρώα (Εσωτερικών και Εξωτερικών Μελών) εγκρί- 
νονται με απόφαση της Συγκλήτου, έπειτα από γνώμη 
της Κοσμητείας ύστερα από εισήγηση της Συνέλευσης 
του Τμήματος. 

4.β. Στο μητρώο εσωτερικών μελών περιλαμβάνονται 
καθηγητές, αναπληρωτές καθηγητές και μόνιμοι επίκου¬ 
ροι του οικείου Τμήματος. 

4. γ. Στο μητρώο εξωτερικών μελών περιλαμβάνονται 
καθηγητές, αναπληρωτές καθηγητές και μόνιμοι επίκου¬ 
ροι καθηγητές άλλωνΤμημάτωντου Ιδρύματος ή άλλων 
Α.Ε.Ι. και Τ.Ε.Ι. της ημεδαπής και ομοταγών Α.Ε.Ι. της αλ¬ 
λοδαπής, καθώς και αντίστοιχης βαθμίδας ερευνητές 
ερευνητικών ιδρυμάτων της ημεδαπής και της αλλοδα¬ 
πής, που καλύπτουν όλα τα γνωστικά αντικείμενα του 
Τμήματος. 

5. Ανάρτηση στο ΑΠΕΛΛΑ των πράξεων συγκρότησης 
και επικαιροποίησης Μητρώων 

Οι πράξεις συγκρότησης και επικαιροποίησης των μη¬ 
τρώων εσωτερικών και εξωτερικών μελών αναρτώνται 
αμελλητί στο πληροφοριακό σύστημα με ευθύνη της 
Γραμματείας του Τμήματος ή της Σχολής κατά περίπτω¬ 
ση. Τα μητρώα των εσωτερικών και εξωτερικών μελών 
που καταρτίζονται και τηρούνται για τις διαδικασίες 
εκλογής, εξέλιξης μονιμοποίησης και ανανέωσης καθη¬ 
γητών, επικαιροποιούνται ανά τακτά χρονικά διαστήμα¬ 
τα και το αργότερο ανά εξάμηνο, με απόφαση της Συ¬ 
γκλήτου, έπειτα από γνώμη της Κοσμητείας, ύστερα από 
εισήγηση της Συνέλευσης του Τμήματος. Στα ανωτέρω 
μητρώα εγγράφονται και μόνιμοι επίκουροι καθηγητές. 
Για την κατάρτισή τους λαμβάνονται υπόψη οι διατάξεις 
του άρθρου 30 του ν. 4452/15-2-2017 ΦΕΚ 17 τ.Α'. 

Άρθρο 9 

Υποχρέωση Καταχώρισης στο ΑΠΕΛΛΑ διοικητικής 
πράξης κωλύματος συμμετοχής μέλους ΔΕΠ στο Εκλε- 
κτορικό Σώμα 

Με ευθύνη των γραμματειών των Τμημάτων και των 
Σχολών καταχωρούνται στο πληροφοριακό σύστημα 
οι αποφάσεις των Πρυτάνεων των οικείων Α.Ε.Ε σχετικά 
με τη χορήγηση: 

α. Επιστημονικής άδειας, 

β. Άδειας άνευ αποδοχών, 

γ. Αναστολής καθηκόντων, 

δ. καθώς και κάθε άλλη διοικητική πράξη, δυνάμει της 
οποίας ο καθηγητής του Τ μήματος δεν δύναται να μετέ¬ 
χει σε εκλεκτορικά σώμα. 

Η επίσημη πηγή πληροφόρησηςτων αποφατικών ορ¬ 
γάνων (Συνέλευση Τμήματος) για τη συγκρότηση εκλε- 
κτορικού σώματος αποτελεί το πληροφοριακό σύστημα 
ΑΠΕΛΛΑ. 


ΚΕΦΑΛΑΙΟ IV 

ΠΡΟΫΠΟΘΕΣΕΙΣ ΚΑΙ ΠΡΟΣΟΝΤΑ ΕΚΛΟΓΗΣ - 
ΠΡΟΘΕΣΜΙΕΣ - ΕΞΕΛΙΞΗ ΣΕ ΑΝΩΤΕΡΗ ΒΑΘΜΙΔΑ - 
ΜΟΝΙΜΟΠΟΙΗΣΗ 

Άρθρο 10 

Προϋποθέσεις - Προσόντα εκλογής και εξέλιξης για 
όλες τις βαθμίδες μελών Δ.Ε.Π. 

α) Προϋπόθεση για εκλογή σε θέση καθηγητή όλων 
των βαθμιδών είναι η κατοχή διδακτορικού διπλώματος, 
καθώς και η συνάφεια αυτού του εν γένει ερευνητικού, 
επιστημονικού, διδακτικού, κλινικού ή καλλιτεχνικού 
έργου των υποψηφίων με το γνωστικό αντικείμενο της 
προς πλήρωση θέσης. Η προϋπόθεση κατοχής διδα¬ 
κτορικού διπλώματος για κατάληψη θέσης καθηγητή 
δεν ισχύει προκειμένου περί γνωστικού αντικειμένου 
εξαιρετικής και αδιαμφισβήτητης ιδιαιτερότητας, για τα 
οποία δεν είναι δυνατή ή συνήθης η εκπόνηση διδακτο¬ 
ρικής διατριβής κατά τους κανόνες της οικείας τέχνης ή 
επιστήμης (άθ Ιθ 9 θ βιΤΨ). Στην περίπτωση του προηγού¬ 
μενου εδαφίου, προϋπόθεση για την εκλογή αποτελεί το 
αναγνωρισμένο έργο με βραβεύσεις σε εθνικούς και διε¬ 
θνείς διαγωνισμούς, η συμμετοχή σε εθνικές και διεθνείς 
εκθέσεις και γενικώς η εθνική και διεθνής αναγνώριση 
του έργου. Για τις ειδικές περιπτώσεις του προηγούμε¬ 
νου εδαφίου εξακολουθούν να ισχύουν το π.δ. 123/1984 
(Α'39), όπως τροποποιήθηκε με το π.δ. 111/1994 (Α'4), 
το π.δ. 119/2005 (Α' 177), το π.δ. 187/1996 (ΑΊ 45) το π.δ. 
390/1995 (Α'217) και το π.δ. 34/2005 (Α'51). 

β) Για τα προσόντα εκλογής των μελών Δ.Ε.Π. των Α.Ε.Ι. 
ισχύουν, επιπλέον της περίπτωσης α' τα εξής: 

αα) Για την εκλογή σε θέση Επίκουρου Καθηγητή απαι¬ 
τούνται: 

ί) Τρία (3) έτη τουλάχιστον: 

ή αυτοδύναμης διδασκαλίας μετά την απόκτηση του 
διδακτορικού διπλώματος στο γνωστικό αντικείμενο 
του Τομέα σε Α.Ε.Ι. ή ομοταγή ιδρύματα του εξωτερικού 
ή αναγνωρισμένου επαγγελματικού έργου ανάλογου 
επιπέδου σε σχετικό επιστημονικό πεδίο 
ή εργασίας σε αναγνωρισμένα ερευνητικά κέντρα της 
χώρας ή της αλλοδαπής 

ή συμμετοχής με αμοιβή σε οργανωμένα ερευνητικά 
προγράμματα. 

Το χρονικό διάστημα των τριών (3) ετών μπορεί να 
κατανέμεται συνδυαστικά στις ανωτέρω δραστηριότη¬ 
τες, οι οποίες σε κάθε περίπτωση είναι αντίστοιχες με 
το επιστημονικό επίπεδο και συναφείς με το γνωστικό 
πεδίο της θέσης που προκηρύσσεται. 

ίί) Πρωτότυπες δημοσιεύσεις σε επιστημονικά περι¬ 
οδικά αναγνωρισμένου κύρους, αυτοδύναμες ή σε συ¬ 
νεργασία με άλλους ερευνητές 
ή πρωτότυπη επιστημονική μονογραφία, εξαιρουμέ- 
νων των αυτοεκδόσεων 
ή συνδυασμός των παραπάνω. 

Για την εκλογή θα συνεκτιμάται κατά πόσο το συνολικό 
έργο του υποψηφίου θεμελιώνει προοπτικές ακαδημαϊ¬ 
κής εξέλιξής του. 

ββ) Για την εκλογή σε θέση Αναπληρωτή Καθηγητή 
απαιτούνται: 

ί) Τέσσερα (4) έτη τουλάχιστον: 
αυτοδύναμης διδασκαλίας μετά την απόκτηση του 
διδακτορικού διπλώματος στο γνωστικό αντικείμενο 
τουΤομέα σε Α.Ε.Ι. ή ομοταγή ιδρύματα του εξωτερικού 
ή αναγνωρισμένου επαγγελματικού έργου κατάλλη¬ 
λου επιπέδου σε σχετικό επιστημονικό πεδίο 
ή εργασίας σε αναγνωρισμένα ερευνητικά κέντρα της 
χώρας ή της αλλοδαπής. 

Το χρονικό διάστημα των τεσσάρων (4) ετών μπορεί 
να κατανέμεται συνδυαστικά στις ανωτέρω δραστηριό¬ 
τητες, οι οποίες σε κάθε περίπτωση είναι αντίστοιχες με 
το επιστημονικό επίπεδο και συναφείς με το γνωστικό 
πεδίο της θέσης που προκηρύσσεται. 

ϋ) Πρωτότυπες δημοσιεύσεις σε επιστημονικά περιοδι¬ 
κά αναγνωρισμένου κύρους, από τις οποίες ένας αριθμός 
πρέπει να είναι αυτοδύναμες 
ή πρωτότυπες επιστημονικές μονογραφίες, εξαιρου- 
μένων των αυτοεκδόσεων. 

Το συνολικό ερευνητικό έργο του υποψηφίου πρέπει 
να έχει αναγνωριστεί από την επιστημονική κοινότητα. 

γγ) Για την εκλογή σε θέση Καθηγητή α' βαθμίδας 
απαιτούνται: 
ί) Έξι (6) έτη τουλάχιστον: 

αυτοδύναμης διδασκαλίας, μετά την απόκτηση του 
διδακτορικού διπλώματος στο γνωστικό αντικείμενο του 
Τομέα, με τεκμηριωμένη συμβολή στη διαμόρφωση και 
διδασκαλία της ύλης δύο τουλάχιστον μαθημάτων 
ή εργασίας σε αναγνωρισμένα ερευνητικά κέντρα της 
χώρας ή της αλλοδαπής 

ή αναγνωρισμένου επαγγελματικού έργου σε σχετικό 
επιστημονικό πεδίο. 

Το χρονικό διάστημα των έξι (6) ετών μπορεί να κατα- 
νέμεται συνδυαστικά στις ανωτέρω δραστηριότητες, οι 
οποίες σε κάθε περίπτωση είναι αντίστοιχες με το επι¬ 
στημονικό επίπεδο και συναφείς με το γνωστικό πεδίο 
της θέσης που προκηρύσσεται. 

ϋ) Πρωτότυπες δημοσιεύσεις σε επιστημονικά περιοδι¬ 
κά αναγνωρισμένου κύρους, από τις οποίες ένας αριθμός 
πρέπει να είναι αυτοδύναμος 
ή πρωτότυπες επιστημονικές μονογραφίες, εξαιρου- 
μένων των αυτοεκδόσεων. 

ίϋ) Διδακτική εμπειρία μεταπτυχιακών σπουδών συ- 
νιστάμενη στη διδασκαλία επί τριετία, τουλάχιστον, σε 
Προγράμματα Μεταπτυχιακών Σπουδών Α.Ε.Ι. της χώρας 
ή της αλλοδαπής ή επίβλεψη, με την ιδιότητα του επι- 
βλέποντος, μίας τουλάχιστον διδακτορικής διατριβής 
που έχει ολοκληρωθεί επιτυχώς, από την έναρξη μέχρι 
την περαίωσή της 

ή συμμετοχή σε τριμελείς συμβουλευτικές επιτροπές 
δύο τουλάχιστον διδακτορικών διατριβών που έχουν 
ολοκληρωθεί επιτυχώς, από την έναρξη μέχρι την πε¬ 
ραίωσή τους 

ή διεύθυνση επί τριετία, τουλάχιστον, αναγνωρισμέ¬ 
νων Ερευνητικών Ινστιτούτων ή τριετής τουλάχιστον 
θητεία σε διευθυντική θέση Διεθνών ή Ευρωπαϊκών Ορ¬ 
γανισμών ή, προκειμένου περί υποψηφίων καθηγητών 


των Ιατρικών Σχολών, η κλινική ή κλινικοεργαστηριακή 
διεύθυνση επί πέντε (5) τουλάχιστον έτη σε Πανεπιστη¬ 
μιακά νοσοκομεία ή νοσοκομεία του Ε.Σ.Υ. 

Για την εκλογή συνεκτιμάται κατά πόσο το συνολικό 
ερευνητικό έργο του υποψηφίου έχει αναγνωριστεί από 
την επιστημονική κοινότητα. 

δδ) Οπου προβλέπονται αυτοδύναμες δημοσιεύσεις, 
νοούνται και οι δημοσιεύσεις στις οποίες ο υποψήφιος 
είναι ο κύριος ερευνητής ή ερευνητής σε δημοσίευση 
όπου δεν συμμετέχει ο επιβλέπων της διδακτορικής του 
διατριβής. 

Άρθρο 11 

1. Η εκλογή και η εξέλιξη Καθηγητή, σύμφωνα με την 
παρ. 10, άρθρο 4, ν. 4405/2016, γίνεται με ανοικτή δια¬ 
δικασία, ύστερα από προκήρυξη της θέσης. Στα προ¬ 
σόντα εκλογής και εξέλιξης για όλες τις βαθμίδες μελών 
Δ.Ε.Π., σύμφωνα με την παρ. 2, περ. δ, του άρθρου 9 του 
ν. 4521/2-3-2018, προστέθηκε η περίπτωση δ' στην παρ. 1 
του άρθρου 19 του ν. 4009/2011, που έχει ως εξής: 

«δ. Η κρίση για εξέλιξη ή εκλογή μελών Δ.Ε.Π. βασίζεται 
στο συνολικό διδακτικό έργο των κρινόμενων, στη συνο¬ 
λική τους επιστημονική και ερευνητική δραστηριότητα, 
με έμφαση στη διεθνή τους παρουσία, ικανό μέρος των 
οποίων πρέπει να έχει συντελεστεί τα τελευταία πέντε 
(5) έτη από την υποβολή της αίτησης για εξέλιξη ή εκλο¬ 
γή. Επίσης, συνεκτιμώνται ιδιαίτερα κατά την κρίση για 
κατάληψη θέσης Δ.Ε.Π. το ήθος, η προσωπικότητα του 
υποψηφίου και η κοινωνική του προσφορά.» 

2. Σύμφωνα με την παράγραφο Ια, άρθρο 30, του 
ν. 4452/2017 τ.Α'/17/15-2-2017 που αντικατέστησε την 
παρ. 2 του άρθρου 16 του ν. 4009/2011 τ.Α' 195) οι Κα¬ 
θηγητές και οι Αναπληρωτές Καθηγητές εκλέγονται ως 
μόνιμοι. 

3. Οι Επίκουροι Καθηγητές εκλέγονται για (3) τριετή 
θητεία. Εντός αποκλειστικής προθεσμίας (2) δύο μηνών, 
από την παρέλευση της (3) τριετούς θητείας τους, μπο¬ 
ρούν να ζητήσουν με αίτησή τους: 

α) ή την ανανέωση της θητείας τους για άλλη μια τρι¬ 
ετία 

β) ή τη μονιμοποίησή τους στη βαθμίδα του Επίκου¬ 
ρου Καθηγητή 

γ) ή την εξέλιξή τους στην επόμενη βαθμίδα κατά τα 
οριζόμενα στο άρθρο 19τουν. 4009/2011 όπωςτροπο- 
ποιήθηκε και ισχύει. 

Αν οι επίκουροι Καθηγητές δεν ασκήσουν καμία από 
τις ανωτέρω δυνατότητες κατά την ως άνω αποκλειστική 
προθεσμία απολύονται. 

Εάν η κρίση για μονιμοποίηση είναι θετική, οι Επίκου¬ 
ροι Καθηγητές μονιμοποιούνται στη θέση την οποία 
κατέχουν. 

Εάν η κρίση για την ανανέωση της θητείας τους ή τη 
μονιμοποίησής τους ή την εξέλιξή τους είναι αρνητική, 
έχουν το δικαίωμα να ζητήσουν εκ νέου την ανανέωση 
της θητείας τους ή την μονιμοποίησης τους ή την εξέλιξή 
τους μετά την παρέλευση ενός (1) τουλάχιστον έτους 
από την έκδοση της αρνητικής απόφασης. Ωστόσο κατά 
το διάστημα αυτό εξακολουθούν να παρέχουν τις υπη¬ 
ρεσίες τους κανονικά. 

Σε περίπτωση και δεύτερης αρνητικής κρίσης λήγει 
αυτοδικαίως η θητεία τους. 

Σε περίπτωση ανανέωσης της θητείας τους οι επίκου¬ 
ροι καθηγητές μπορούν να υποβάλουν, μετά την πα¬ 
ρέλευση ενός (1) έτους αίτηση για τη μονιμοποίηση ή 
την εξέλιξη τους, (παρ 1 α, άρθρο 30 ν. 4452/2017 τ.Α' 
17/15-2-2017) 

4.α. Σύμφωνα με την παρ. 1 β, άρθρο 30 του ν. 4452/ 
2017 (τ.Α Ί 7/15-2-2017) οι υπηρετούντες με τετραετή 
θητεία Επίκουροι Καθηγητές είχαν τη δυνατότητα, εφό¬ 
σον συμπλήρωσαν τριετία να υποβάλλουν την προβλε- 
πόμενη αίτηση, σύμφωνα με την παρ. 3 του παραπάνω 
άρθρου, εντός δύο μηνών από την έναρξη ισχύος του 
ν.4452/15-2-2017. 

4. β. Τα όσα έχουν περιγράφει πιο πάνω και ισχύουν 
από την δημοσίευση του ν.4452/2017 (ήτοι από τις 
15/2/2017), ισχύουν και για τους Επίκουρους Καθηγητές 
που έχουν υποβάλει αίτηση και δεν έχει ολοκληρωθεί 
η σχετική διαδικασία. Συγκεκριμένα η χορηγηθείσα με 
τις προηγούμενες περιπτώσεις δυνατότητα ανανέωσης, 
μονιμοποίησης ή εξέλιξης, μπορεί να ασκηθεί και από 
τους επίκουρους καθηγητές που έχουν υποβάλει, κατά 
την έναρξη ισχύος του ν.4452/2017, αίτηση μονιμοποί¬ 
ησης και δεν έχει ολοκληρωθεί η σχετική διαδικασία. 

5. Οι Καθηγητές και οι υπηρετούντες Λέκτορες δύ- 
νανται να υποβάλλουν αίτηση εξέλιξης στην επόμενη 
βαθμίδα με την συμπλήρωση τριετούς υπηρεσίας από 
τη δημοσίευση στην Εφημερίδα της Κυβερνήσεως της 
πράξης του Πρύτανη για το διορισμό τους στη βαθμίδα 
που υπηρετούν κατά το χρόνο αίτησής τους. 

6. Οι Μόνιμοι Επίκουροι Καθηγητές δύνανται, να υπο¬ 
βάλλουν αίτηση εξέλιξης στην βαθμίδα του Αναπληρωτή 
Καθηγητή οποτεδήποτε μετά την πράξη μονιμοποίησής 
τους. 

7. Οι μόνιμοι επίκουροι καθηγητές και αναπληρωτές 
καθηγητές που κρίθηκαν και δεν εξελίχθηκαν στην επό¬ 
μενη βαθμίδα, έχουν το δικαίωμα να ζητήσουν εκ νέου 
την προκήρυξη της θέσης τους, μετά από παρέλευση 
ενός (1) τουλάχιστον έτους, από τη λήψη της απόφασης 
για τη μη εξέλιξή τους. 

8. Η διαδικασία μονιμοποίησης των Λεκτόρων που 
υπέβαλαν αίτηση μετά τη δημοσίευση του ν. 4386/2016 
και πριν την έναρξη εφαρμογής του ν. 4405/2016, δη¬ 
λαδή για όσους υπέβαλαν αίτηση το χρονικό διάστη¬ 
μα μεταξύ 11/5/2016 έως 13/7/2016 ολοκληρώνεται 
σύμφωνα με τις ισχύουσες κατά τη δημοσίευση του 
ν. 4386/2016 (Α'83) διατάξεις (δηλαδή με τις διατάξεις 
του ν. 4009/2011 όπως είχαν τροποποιηθεί και ίσχυαν 
έως την 11-5-2016). 

9. Σε περίπτωση υποβολής αίτησης εξέλιξης Λεκτό¬ 
ρων μετά από τη μονιμοποίησής τους, αυτοί δύνανται 
να υποβάλλουν αίτηση εξέλιξης στη βαθμίδα του επί 
θητεία Επίκουρου Καθηγητή, σύμφωνα με τις ισχύουσες 
κατά το χρόνο της αίτησης διατάξεις. 


ΚΕΦΑΛΑΙΟ V 

ΣΥΝΘΕΣΗ ΚΑΙ ΣΥΓΚΡΟΤΗΣΗ ΕΚΛΕΚΤΟΡΙΚΩΝ ΣΩΜΑΤΩΝ 
Άρθρο 12 

1. Εντός δέκα (10) ημερών απάτην ημερομηνία λήξης 
της προθεσμίας υποβολής υποψηφιοτήτων ή την ημε¬ 
ρομηνία υποβολής της αίτησης ανανέωσης ή μονιμο¬ 
ποίησης επί θητεία Επίκουρου Καθηγητή, συγκροτείται 
το εκλεκτορικό σώμα αποτελούμενο από έντεκα (11) ή 
δεκαπέντε (15) τακτικά μέλη και έντεκα (11) ή δεκαπέντε 
(15) αναπληρωματικά μέλη, με πλήρως αιτιολογημένη, 
ιδίως ως προς το γνωστικό αντικείμενο και το επιστημο¬ 
νικό έργο των μελών του, απόφαση της Γενικής Συνέλευ¬ 
σης Ειδικής Σύνθεσης τουΤμήματος στη συνεδρίαση της 
οποίας μετέχουν μόνο οι Καθηγητές και οι υπηρετούντες 
Λέκτορες τουΤμήματος. Η αναφερόμενη προθεσμία των 
δέκα (10) ημερών αποτελεί έντονη υπόδειξη προς το 
σκοπό της ταχείας περάτωσης της διαδικασίας και όχι 
γνήσια ανατρεπτική προθεσμία. 

2. α) Τα τακτικά και αναπληρωματικά μέλη του εκλεκτο- 
ρικού σώματος πρέπει να κατέχουν θέση βαθμίδας του¬ 
λάχιστον ίσης με τη βαθμίδα της προς πλήρωση θέσης. 

β) Στα Τμήματα που αριθμούν έως και σαράντα (40) 
καθηγητές και υπηρετούντες λέκτορες, τα εκλεκτορικό 
σώματα απαρτίζονται από έντεκα (11) τακτικά και έντεκα 
(11) αναπληρωματικά μέλη, των οποίων το γνωστικό 
αντικείμενο της πράξης διορισμού τους και το συνολικό 
επιστημονικό έργο τους είναι ίδιο ή συναφές με το γνω¬ 
στικό αντικείμενο της προς πλήρωση θέσης. Στα Τμή¬ 
ματα που αριθμούν άνω των σαράντα (40) καθηγητών 
και υπηρετούντων λεκτόρων, τα εκλεκτορικό σώματα 
απαρτίζονται από δεκαπέντε (15) τακτικά και δεκαπέντε 
(15) αναπληρωματικά μέλη, των οποίων το γνωστικό 
αντικείμενο της πράξης διορισμού τους και το συνολικό 
επιστημονικό έργο τους είναι ίδιο ή συναφές με το γνω¬ 
στικό αντικείμενο της προς πλήρωση θέσης. 

γ) Πέντε (5), όταν πρόκειται για ενδεκαμελές, ή επτά 
(7), όταν πρόκειται για δεκαπενταμελές, από τα μέλη του 
εκλεκτορικού σώματος, καθώς και τα αναπληρωματικά 
τους προέρχονται κατά προτεραιότητα από το Μητρώο 
εσωτερικών μελών του Τμήματος, όπως αυτό κάθε φορά 
εγκρίνεται και ισχύει, (δηλαδή είναι Καθηγητές ή Ανα¬ 
πληρωτές Καθηγητές ή μόνιμοι επίκουροι καθηγητές 
του οικείου Τμήματος του Τ.Ε.Ι Δυτικής Ελλάδας), των 
οποίων το γνωστικό αντικείμενο της πράξης διορισμού 
τους και το συνολικό επιστημονικό έργο τους είναι ίδιο 
με το γνωστικό αντικείμενο της προς πλήρωση θέσης 
και, μόνο αν δεν υπάρχουν ή δεν επαρκούν τέτοια μέλη, 
επιλέγονται μέλη των οποίων το γνωστικό αντικείμενο 
της πράξης διορισμού τους και το συνολικό επιστημονι¬ 
κό έργο τους είναι συναφές με το γνωστικό αντικείμενο 
της προς πλήρωση θέσης. Η κρίση της Γενικής Συνέλευ¬ 
σης ΕιδικήςΣύνθεσηςτουΤμήματοςγιατη συνάφειατου 
γνωστικού αντικειμένου φέρει πλήρη αιτιολογία, ιδίως 
όταν οι εκλέκτορες που επιλέγονται θεραπεύουν ποικίλα 
γνωστικά αντικείμενα τα οποία κρίνονται συναφή προς 
το γνωστικό αντικείμενο της υπό πλήρωση θέσης. 

δ) Τα λοιπά έξι (6), όταν πρόκειται για ενδεκαμελές, ή 
οκτώ (8), όταν πρόκειται για δεκαπενταμελές, μέλη του 
εκλεκτορικού σώματος, καθώς και τα αναπληρωματικά 
τους προέρχονται από το Μητρώο εξωτερικών μελών, 
όπως αυτό κάθε φορά εγκρίνεται και ισχύει, (δηλαδή 
είναι Καθηγητές και/ή Αναπληρωτές Καθηγητές και/ή 
μόνιμοι επίκουροι καθηγητές άλλου Τμήματος του Τ.Ε.Ι. 
Δυτικής Ελλάδας, ή άλλων ΑΕΙ της ημεδαπής, ή ομοτα- 
γούς Α.Ε.Ι. της αλλοδαπής, ή Ερευνητές της η μεδαπής ή 
της αλλοδαπής), των οποίων το γνωστικό αντικείμενο 
της πράξης διορισμού τους και το συνολικό επιστημο¬ 
νικό έργο τους είναι ίδιο με το γνωστικό αντικείμενό της 
προς πλήρωση θέσης και, μόνο αν δεν υπάρχουν ή δεν 
επαρκούν τέτοια μέλη, επιλέγονται μέλη των οποίων 
το γνωστικό αντικείμενο της πράξης διορισμού τους 
και το συνολικό επιστημονικό έργο τους είναι συναφές 
με το γνωστικό αντικείμενο της προς πλήρωση θέσης. 
Η κρίση της Γενικής Συνέλευσης Ειδικής Σύνθεσης του 
Τμήματος για τη συνάφεια του γνωστικού αντικειμένου 
φέρει πλήρη αιτιολογία, ιδίως όταν οι εκλέκτορες που 
επιλέγονται θεραπεύουν ποικίλα γνωστικά αντικείμενα 
τα οποία κρίνονται συναφή προς το γνωστικό αντικεί¬ 
μενο της υπό πλήρωση θέσης. 

ε) Στην περίπτωση που δεν υπάρχει ικανός αριθμός 
τακτικών και/ή αναπληρωματικών μελών του εκλεκτο- 
ρικού σώματος, των οποίων το γνωστικό αντικείμενο της 
πράξης διορισμού τους και το συνολικό επιστημονικό 
έργο τους να είναι ίδιο ή συναφές με το γνωστικό αντι¬ 
κείμενο της προς πλήρωση θέσης, που προέρχονται από 
το Τμήμα, εκδίδεται πλήρως αιτιολογημένη απόφαση 
της Γενικής Συνέλευσης Ειδικής Σύνθεσης του Τμήματος 
ως προς το κριτήριο της συνάφειας του γνωστικού αντι¬ 
κειμένου και την αδυναμία συγκρότησης εκλεκτορικού 
σώματος από μέλη του Τ μήματος. Στην περίπτωση αυτή 
το Εκλεκτορικό Σώμα συμπληρώνεται από καθηγητές 
άλλωνΤμημάτων τουΤ.Ε.Ι. Δυτικής Ελλάδας ή άλλων ΑΕΙ 
της ημεδαπής ή ομοταγών ΑΕΙ της αλλοδαπής ή ερευ¬ 
νητές της ημεδαπής ή της αλλοδαπής, των οποίων το 
γνωστικό αντικείμενο της πράξης διορισμού τους και το 
συνολικό επιστημονικό έργο τους είναι ίδιο ή συναφές 
με το γνωστικό αντικείμενο της προς πλήρωση θέσης, 
χωρίς να τηρείται η προβλεπόμενη αριθμητική αναλογία 
της παρ. 3, εδάφιο α, του άρθρου 19 του ν. 4009/2011 
(Α' 195) όπως ισχύει εκάστοτε. 

ζ) Στην περίπτωση που ο αριθμός των προτεινομένων 
εκλεκτόρων, των οποίων το γνωστικό αντικείμενο της 
πράξης διορισμού τους και το συνολικό επιστημονικό 
έργο τους είναι ίδιο ή συναφές με το γνωστικό αντικεί¬ 
μενο της προς πλήρωση θέσης, είναι μεγαλύτερος του 
αριθμού που απαιτείται για τη συμπλήρωση του Εκλε- 
κτορικού Σώματος, διενεργείται κλήρωση για τις ως άνω 
κατηγορίες από τη Γενική Συνέλευση Ειδικής Σύνθεσης 
τουΤμήματος, με ευθύνη του Προέδρου τουΤμήματος. 

η) Η αιτιολογία της επιλογής όλων των μελών (τακτι¬ 
κών και αναπληρωματικών) του εκλεκτορικού σώματος 
περιλαμβάνει οπωσδήποτε το γνωστικό αντικείμενο της 
πράξης του διορισμού και το συνολικό επιστημονικό 
έργο του μέλους που προτείνεται. 


3. Μετά τη συγκρότησή του, η σύνθεση του εκλεκτο- 
ρικού σώματος δεν μεταβάλλεται παρά μόνο εάν μέλος 
του παραιτηθεί, εκλείψει ή βρεθεί σε νόμιμη άδεια, η 
διάρκεια της οποίας είναι μεγαλύτερη του ενός (1) μήνα. 
Στις περιπτώσεις αυτές, το μέλος του Τμήματος ή το εξω¬ 
τερικό μέλος αναπληρώνεται από το πρώτο κατά σειρά 
μη κωλυόμενο αναπληρωματικό μέλοςτου αντίστοιχου 
καταλόγου αναπληρωματικών μελών που ορίστηκε κατά 
τη συγκρότηση του Εκλεκτορικού Σώματος. Αναπλήρω- 
ση τακτικού μέλους επίσης χωρεί όταν συντρέχει νόμι¬ 
μος λόγος εξαίρεσης λόγω μεροληψίας. 

Δήλωση κωλύματος ή αίτηση εξαίρεσης μέλους του 
εκλεκτορικού σώματος εξετάζεται από το τη Γ.Σ. ειδι¬ 
κής σύνθεσης η οποία προέβη στη συγκρότησή του, και 
προτάσσεται της συζήτησης του αντίστοιχου θέματος. 
Εφόσον η δήλωση κωλύματος ή η αίτηση εξαίρεσης γί¬ 
νει δεκτή, κατόπιν επαρκούς και νόμιμης αιτιολογίας, 
το τακτικό μέλος αναπληρώνεται από το πρώτο στην 
αντίστοιχη λίστα αναπληρωματικό μέλος. Εάν πρόκειται 
για τον Πρόεδρο, στη διαδικασία εκλογής ή εξέλιξης και 
ανανέωσης ή μονιμοποίησης προεδρεύει ο Αναπληρω¬ 
τής του. 

Μέλη του εκλεκτορικού σώματος που προέρχονται 
από ομοταγές Α.Ε.Ι. της αλλοδαπής ή ερευνητικό ίδρυ¬ 
μα της αλλοδαπής, αναπληρώνονται μετά την υποβολή 
έγγραφης δήλωσης παραίτησης τους. Αίτηση εξαίρεσης, 
τόσων μελών του εκλεκτορικού σώματος ώστε τα απο- 
μένοντα να μη σχηματίζουν την απαιτούμενη απαρτία 
του Σώματος, απορρίπτεται ως απαράδεκτη. 

Κατά τη διαδικασία συγκρότησης του εκλεκτορικού 
σώματος, στο συνολικό αριθμό των εκλεκτόρων δεν 
υπολογίζονται όσοι απουσιάζουν λόγω νόμιμης άδειας 
ή για λόγους ανωτέρας βίας, που πιστοποιεί η Γενική 
Συνέλευση Ειδικής Σύνθεσης του Τμήματος με πλήρως 
και αιτιολογημένη απόφασή της. Σε περίπτωση επίκλη¬ 
σης λόγου ασθένειας απαιτείται βεβαίωση από Δημόσιο 
Νοσοκομείο. 

4. Στο Εκλεκτορικό Σώμα δεν επιτρέπεται να μετέχει 
καθηγητής, ο οποίος είναι σύζυγος ή συνδέεται με συγ¬ 
γένεια έως και τετάρτου βαθμού εξ αίματος ή αγχιστεί¬ 
ας με υποψήφιο. Εφόσον είναι μέλος της Συνέλευσης 
ενώπιον της οποίας διενεργείται η διαδικασία εκλογής 
ή εξέλιξης, ανανέωσης ή μονιμοποίησης δεν συμμετέχει 
στην εν λόγω συνεδρίαση. Είναι επιτρεπτή η συμμετοχή 
στο εκλεκτορικό σώμα μελών που έχουν συνεργαστεί 
με υποψήφιο σε κρινόμενες επιστημονικές εργασίες/ 
δημοσιεύσεις του, αρκεί να μην επεκτείνονται σε αξιο¬ 
λόγηση των επιστημονικών εργασιών/ δημοσιεύσεων 
αυτών, αλλά να περιορίζονται απλώς στην αξιολόγηση 
της ποιοτικής και ποσοτικής συμβολής του υποψηφίου 
στις επιστημονικές εργασίες/δημοσιεύσεις αυτές. 

5. Στις συνεδριάσεις της Γ.Σ ειδικής σύνθεσης και του 
Εκλεκτορικού Σώματος που αφορούν στη διαδικασία 
εκλογής ή εξέλιξης και ανανέωσης ή μονιμοποίησης προ¬ 
εδρεύει ο Πρόεδρος του Τμήματος ή ο Αναπληρωτής 
του, ακόμη και εάν αυτός υποδειχθεί και οριστεί μέλος 
του προς συγκρότηση οργάνου. Στην κοινή συνεδρίαση 
του Εκλεκτορικού Σώματος και της Συνέλευσης για την 

εκλογή ή εξέλιξη και ανανέωση ή μονιμοποίηση, προε¬ 
δρεύει ο Πρόεδρος του οικείου Τμήματος ή ο Αναπλη¬ 
ρωτής του, ακόμη και εάν αυτός είναι μέλος του εκλεκτο- 
ρικού σώματος ή της τριμελούς εισηγητικής επιτροπής. 

ΚΕΦΑΛΑΙΟ VI 

ΣΥΝΕΔΡΙΑΣΗ ΕΚΛΕΚΤΟΡΙΚΟΥ ΣΩΜΑΤΟΣ - 

ΟΡΙΣΜΟΣ ΤΡΙΜΕΛΟΥΣ ΕΙΣΗΓΗΤΙΚΗΣ ΕΠΙΤΡΟΠΗΣ - 

ΔΙΕΝΕΡΓΕΙΑ ΕΚΛΕΚΤΟΡΙΚΟΥ - ΠΡΟΘΕΣΜΙΕΣ 

Άρθρο 13 

1. α) Εντός δέκα (10) ημερών από τη συγκρότησή του ο 
Πρόεδρος του Τμήματος συγκαλείτο ΕκλεκτορικόΣώμα 
στην πρώτη συνεδρίαση του, για να ορίσει την τριμελή 
εισηγητική επιτροπή στην οποία και προεδρεύει. Η ανα- 
φερόμενη προθεσμία των δέκα (10) ημερών αποτελεί 
έντονη υπόδειξη προς το σκοπό της ταχείας περάτωσης 
της διαδικασίας και όχι γνήσια ανατρεπτική προθεσμία. 
Το Εκλεκτορικό Σώμα στην πρώτη συνεδρίαση του για 
τον ορισμό της τριμελούς εισηγητικής επιτροπής βρί¬ 
σκεται σε απαρτία όταν είναι παρόντα το ήμισυ πλέον 
ενός του αριθμού των μελών του Εκλεκτορικού Σώματος 
δηλαδή επτά (7) ή εννέα (9) μέλη, αντίστοιχα. Σε περί¬ 
πτωση έλλειψης απαρτίας, η συνεδρίαση για τον ορισμό 
της τριμελούς εισηγητικής επιτροπής επαναλαμβάνεται 
εντός μίας (1) εβδομάδας οπότε το εκλεκτορικό σώμα 
θεωρείται ότι βρίσκεται σε απαρτία αν παραστούν το 
ένα τρίτο (1/3) των μελών του, δηλαδή τέσσερα (4) ή 
πέντε (5) μέλη, αντίστοιχα. Η απόφαση για τον ορισμό 
της τριμελούς εισηγητικής επιτροπής λαμβάνεται με 
απόλυτη πλειοψηφία των έγκυρων ψήφων των παρό¬ 
ντων μελών του, κατά τα οριζόμενα στις διατάξεις περί 
συλλογικών οργάνων, χωρίς να υπολογίζονται στον αριθ¬ 
μό των παρόντων όσοι χρησιμοποίησαν λευκή ψήφο ή 
απείχαν από την ψηφοφορία. Το μέλος που απέχει από 
την ψηφοφορία ή δίδει λευκή ψήφο θεωρείται απόν. 
Σε κάθε περίπτωση για τη λήψη απόφασης απαιτούνται 
τουλάχιστον τρεις (3) ψήφοι. 

β) Κατά τη συγκρότηση της τριμελούς εισηγητικής επι¬ 
τροπής ένα (1) εκ των μελών της ορίζεται συντονιστής, 
ο οποίος έχει την ευθύνη σύγκλησης της Επιτροπής και 
συντονισμού του έργου της. 

γ) Η συνεδρίαση του εκλεκτορικού σώματος για τη 
συγκρότηση της τριμελούς εισηγητικής επιτροπής υπο¬ 
στηρίζεται γραμματειακά από τη Γραμματεία του οικείου 
Τμήματος. 

2. α) Τα μέλη της τριμελούς εισηγητικής επιτροπής επι¬ 
λέγονται από τα Μητρώα εσωτερικών και εξωτερικών 
μελών, με πλήρως αιτιολογημένη απόφαση του Εκλε- 
κτορικού Σώματος. Τα μέλη της εισηγητικής επιτροπής 
πρέπει να κατέχουν θέση βαθμίδας τουλάχιστον ίσης με 
τη βαθμίδα της προς πλήρωση θέσης.Ως μέλητηςτριμε- 
λούς εισηγητικής επιτροπής επιλέγονται καθηγητές του 
Τμήματος ή άλλωνΤμημάτωντουΤ.Ε.Ι. Δυτικής Ελλάδας 
ή άλλων ΑΕΙ της ημεδαπής ή ομοταγών ΑΕΙ της αλλοδα¬ 
πής ή ερευνητές της ημεδαπής ή της αλλοδαπής, των 
οποίων το γνωστικό αντικείμενο της πράξης διορισμού 
τους και το συνολικό επιστημονικό έργο τους είναι ίδιο 
με το γνωστικό αντικείμενο της προς πλήρωση θέσης 


και, μόνο αν δεν υπάρχουν ή δεν επαρκούν τέτοια μέλη, 
επιλέγονται μέλη των οποίων το γνωστικό αντικείμενο 
της πράξης διορισμού τους και το συνολικό επιστημονι¬ 
κό έργο τους είναι συναφές με το γνωστικό αντικείμενο 
της προς πλήρωση θέσης. 

Ένα (1) τουλάχιστον μέλος της τριμελούς εισηγητικής 
επιτροπής πρέπει να ανήκει σε άλλο Τμήμα του Τ.Ε.Ι. Δυ¬ 
τικής Ελλάδας ή άλλων Α.Ε.Ι. της ημεδαπής ή ομοταγών 
Α.Ε.Ι. της αλλοδαπής ή να είναι ερευνητής της ημεδαπής 
ή της αλλοδαπής. Τα λοιπά δυο (2) μέλη επιλέγονται κατά 
προτεραιότητα από καθηγητές του Μητρώου εσωτε¬ 
ρικών μελών του Τμήματος, των οποίων το γνωστικό 
αντικείμενο της πράξης διορισμού τους και το συνολικό 
επιστημονικό έργο τους είναι ίδιο με το γνωστικό αντι¬ 
κείμενο της προς πλήρωση θέσης. 

Εάν δεν υπάρχουν ή δεν επαρκούν, η τριμελής Επιτρο¬ 
πή συγκροτείται από καθηγητές του Μητρώου εξωτε¬ 
ρικών μελών, των οποίων το γνωστικό αντικείμενο της 
πράξης διορισμού τους και το συνολικό επιστημονικό 
έργο τους είναι ίδιο με το γνωστικό αντικείμενο της προς 
πλήρωση θέσης, και εάν δεν υπάρχουν ή δεν επαρκούν 
επιτροπή συγκροτείται από καθηγητές των οποίων το 
γνωστικό αντικείμενο της πράξης διορισμού τους και το 
συνολικό επιστημονικό έργο τους είναι συγγενέστερο με 
το γνωστικό αντικείμενο της προς πλήρωση θέσης, από 
το Μητρώο εσωτερικών μελών του Τμήματος και στη 
συνέχεια από το Μητρώο εξωτερικών μελών. Η αιτιολο¬ 
γία της επιλογής των μελών της εισηγητικής επιτροπής 
περιλαμβάνει οπωσδήποτε το γνωστικό αντικείμενο της 
πράξης του διορισμού και το συνολικό επιστημονικό 
έργο του μέλους που προτείνεται. 

Μέλη της τριμελούς εισηγητικής επιτροπής μπορούν 
να είναι και μέλη του Εκλεκτορικού Σώματος. Είναι επι¬ 
τρεπτή η συμμετοχή στην τριμελή εισηγητική επιτροπή 
μελών που έχουν συνεργαστεί με υποψήφιο σε κρινό- 
μενες επιστημονικές εργασίες/δημοσιεύσεις του, αρκεί 
να μην επεκτείνονται σε αξιολόγηση των επιστημονικών 
εργασιών/δημοσιεύσεων αυτών, αλλά να περιορίζονται 
απλώς στην αξιολόγηση της ποιοτικής και ποσοτικής 
συμβολήςτου υποψηφίου στις επιστημονικές εργασίες/ 
δημοσιεύσεις αυτές. 

β) Δήλωση κωλύματος ή αίτηση εξαίρεσης μέλους 
της τριμελούς εισηγητικής επιτροπής εξετάζεται από το 
εκλεκτορικό σώμα το οποίο προέβη στη συγκρότηση 
του, και προτάσσεται της συζήτησης του αντίστοιχου 
θέματος. 

γ) Στην τριμελή εισηγητική επιτροπή δεν επιτρέπεται 
να μετέχει καθηγητής, ο οποίος είναι σύζυγος ή συνδέ¬ 
εται με συγγένεια έως και τετάρτου βαθμού εξ αίματος 
ή αγχιστείας με υποψήφιο. 

δ) Η εισηγητική έκθεση πρέπει να είναι προϊόν σύσκε¬ 
ψης και ανταλλαγές γνωμών μεταξύ των μελών της ειση¬ 
γητικής επιτροπής και να υπογράφεται και από τα τρία 
(3) μέλη. Εάν μέλος τηςτριμελούς εισηγητικής επιτροπής 
παραιτηθεί ή εκλείψει ή διαπιστωθεί αδυναμία σύνταξης 
εισηγητικής έκθεσης, τα μέλη της τριμελούς επιτροπής 
δύνανται να υποβάλουν εντός της ίδιας προθεσμίας υπό- 
μνημα/-τα, τα οποία σε καμία περίπτωση δεν επέχουν 
θέση εισηγητικής έκθεσης. 

Η διαδικασία της τηλεδιάσκεψης μπορεί να χρησιμο¬ 
ποιείται σύμφωνα με την κείμενη νομοθεσία και στις 
περιπτώσεις συνεδριάσεων των μελών της Εισηγητικής 
Επιτροπής. 

ε) Μέλη της εισηγητικής επιτροπής που προέρχονται 
από ομοταγή Α.Ε.Ι. της αλλοδαπής ή ερευνητικά ιδρύ¬ 
ματα της αλλοδαπής θεωρείται ότι έχουν παραιτηθεί 
μετά την υποβολή έγγραφης δήλωσης παραίτησης τους. 
Τυχόν παραιτούμενα μέλη της τριμελούς εισηγητικής 
επιτροπής, εφόσον είναι μέλη του εκλεκτορικού σώμα¬ 
τος εκπίπτουν από αυτό και αναπληρώνονται σε αυτό 
νομίμως. 

3. Η τριμελής εισηγητική επιτροπή οφείλει εντός σα¬ 
ράντα (40) ημερών από τη συγκρότηση της και όχι νω¬ 
ρίτερα από είκοσι (20) ημέρες να καταθέσει εισηγητική 
έκθεση. Η αναφερόμενη προθεσμία των σαράντα (40) 
ημερών αποτελεί έντονη υπόδειξη προς το σκοπό της 
ταχείας περάτωσης της διαδικασίας και όχι γνήσια ανα¬ 
τρεπτική προθεσμία. Για την υποβοήθηση του έργου 
της, η εισηγητική επιτροπή δύναται να ζητά συστατικές 
επιστολές από καθηγητές ομοταγούς Α.Ε.Ι. της αλλοδα¬ 
πής ή Ερευνητές της αλλοδαπής, του ίδιου ή συναφούς 
γνωστικού αντικειμένου με εκείνο της προς πλήρωση 
θέσης, οι οποίοι όμως δεν περιλαμβάνονται στα τακτικά 
ή αναπληρωματικά μέλη του εκλεκτορικού σώματος. 

Στην περίπτωση περισσοτέρων του ενός υποψηφίων, 
εφόσον ζητηθούν συστατικές επιστολές, αυτές ζητού¬ 
νται για όλους τους υποψηφίους. Η εισηγητική έκθεση 
κοινοποιείται αμέσως μετά την κατάθεση της μέσω ηλε¬ 
κτρονικού ταχυδρομείου (θιύίβΜ) (με αποδεικτικό παρα¬ 
λαβής) στα μέλη του Εκλεκτορικού Σώματος και τους 
υποψηφίους με ευθύνη του Προέδρου του Τμήματος 
και αναρτάται αμελλητί στο πληροφοριακό σύστημα 
με ευθύνη της Γραμματείας του οικείου Τμήματος. Στην 
περίπτωση που παρέλθει άπρακτη η προθεσμία κατάθε¬ 
σης της εισηγητικής έκθεσης, η διαδικασία συνεχίζεται 
χωρίς αυτή. 

Άρθρο 14 

1. Εντός είκοσι (20) ημερών από την υποβολή της ει¬ 
σηγητικής έκθεσης συγκαλείται, από τον Πρόεδρο του 
Τμήματος, ενώπιον της Συνέλευσης ειδικής σύνθεσης 
του Τμήματος, το Εκλεκτορικό Σώμα για τη διενέργεια 
της εκλογής ή εξέλιξης, ανανέωσης ή μονιμοποίησης. 

Ο Πρόεδρος του Τμήματος Προεδρεύει σε όλη τη 
διάρκεια της κοινής συνεδρίασης χωρίς δικαίωμα ψή¬ 
φου. Σε περίπτωση απουσίας του Προεδρεύει ο Ανα¬ 
πληρωτής του. Η αναφερόμενη προθεσμία των είκοσι 
(20) ημερών αποτελεί έντονη υπόδειξη προς το σκοπό 
της ταχείας περάτωσης της διαδικασίας και όχι γνήσια 
ανατρεπτική προθεσμία. Εάν όμως παρέλθει άπρακτη, 
με ευθύνη του Προέδρου του Τμήματος, προθεσμία ίση 
ή μεγαλύτερη των τριών (3) μηνών από την υποβολή της 
εισηγητικής έκθεσης, τότε το Εκλεκτορικό Σώμα συγκα- 
λείται υποχρεωτικά από τον Κοσμήτορα ή τον αρμόδιο 
Αντιπρύτανη στην περίπτωση μονοτμηματικής Σχολής, 
μέσα σε δέκα (10) ημέρες από την καταληκτική ημερο¬ 
μηνία των τριών (3) μηνών. 


Στην περίπτωση αυτή, κατά τη συνεδρίαση του Εκλε- 
κτορικού Σώματος προεδρεύει ο Κοσμήτορας ή ο αρμό¬ 
διος Αντιπρύτανης αντιστοίχως, χωρίς δικαίωμα ψήφου, 
διενεργεί δε, όλες τις πράξεις που έχουν ανατεθεί στον 
Πρόεδρο του Τμήματος και αφορούν στις διαδικασίες 
εκλογής, εξέλιξης ή μονιμοποίησης των μελών ΔΕΠ. 

Η πρόσκληση για την κοινή συνεδρίαση της Συνέλευ¬ 
σης ειδικής σύνθεσης του Τμήματος και του εκλεκτο- 
ρικού σώματος και η περιεχόμενη σε αυτήν ημερήσια 
διάταξη, με θέμα την εκλογή ή εξέλιξη καθηγητών και 
υπηρετούντων λεκτόρων,την ανανέωση και μονιμοποί¬ 
ηση των επί θητεία επίκουρων καθηγητών, αποστέλλεται 
στα τακτικά και αναπληρωματικά μέλη του Εκλεκτορικού 
Σώματος, στα μέλη της Συνέλευσης ειδικής σύνθεσης 
τουΤμήματος, στα μέλη τηςΤριμελούς Εισηγητικής Επι¬ 
τροπής και στους υποψηφίους, οκτώ (8) τουλάχιστον 
ημέρες πριν την ημερομηνία σύγκλησης μέσω ηλεκτρο¬ 
νικού ταχυδρομείου (θιύιβιΙ) με αποδεικτικό παραλαβής. 
Η ΓραμματείατουΤμήματοςτηρεί έντυπο ή ηλεκτρονικό 
αρχείο, από το οποίο προκύπτει η έγκαιρη και προη- 
γουμένη της συνεδρίασης αποστολή της πρόσκλησης. 
Η ημερομηνία της συνεδρίασης και η σχετική ημερήσια 
διάταξη αναρτώνται αμελλητί στο πληροφοριακό σύ¬ 
στημα με ευθύνη της Γραμματείας του οικείου Τμήματος. 
Το Εκλεκτορικό Σώμα νομίμως συνεδριάζει στις περι¬ 
πτώσεις κατά τις οποίες η Συνέλευση τουΤμήματος δεν 
βρίσκεται σε απαρτία. 

Η μη νόμιμη ή εμπρόθεσμη κλήση στη συνεδρίαση 
των μελών της Συνέλευσης δεν αποτελεί λόγο ακύρωσης 
της διαδικασίας της εκλογής. 

2. Ο απαιτούμενος αριθμός των μελών του εκλεκτο- 
ρικού σώματος για την επίτευξη απαρτίας για μεν τα 
εκλεκτορικό σώματα που απαρτίζονται από έντεκα (11) 
μέλη είναι επτά (7) για δε τα εκλεκτορικό σώματα που 
απαρτίζονται από δεκαπέντε (15) μέλη είναι εννέα (9). 
Εάν κατά την αρχική αυτή συνεδρίαση δεν επιτευχθεί 
η ανωτέρω απαρτία, η συνεδρίαση επαναλαμβάνεται, 
με νέα πρόσκληση, εντός της ενδεικτικής προθεσμίας 
των δέκα (10) ημερών από την ως άνω συνεδρίαση. 
Αν και πάλι δεν επιτευχθεί η ανωτέρω απαρτία η συνε¬ 
δρίαση επαναλαμβάνεται, με νέα πρόσκληση, εντός της 
ενδεικτικής προθεσμίας των δέκα (10) ημερών από την 
προηγουμένη. Εάν κατά την τρίτη αυτή συνεδρίαση δεν 
επιτευχθεί η ανωτέρω απαρτία η διαδικασία πλήρωσης 
της θέσης, ανανέωσης ή μονιμοποίησης θεωρείται ότι 
απέβη άγονη. 

Το Εκλεκτορικό Σώμα νομίμως συνεδριάζει στις περι¬ 
πτώσεις κατά τις οποίες η Γενική Συνέλευση του Τμήμα¬ 
τος δεν βρίσκεται σε απαρτία. 

3.0 μοναδικός υποψήφιος εκλέγεται εάν συγκεντρώ¬ 
σει τουλάχιστον έξι (6) θετικές ψήφους σε περίπτωση 
κατά την οποία το εκλεκτορικό σώμα απαρτίζεται από 
έντεκα (11) μέλη και τουλάχιστον οκτώ (8) θετικές ψή¬ 
φους σε περίπτωση κατά την οποία το εκλεκτορικό σώμα 
απαρτίζεται από δεκαπέντε (15) μέλη, άλλως η διαδικα¬ 
σία κηρύσσεται άγονη. 

Στην περίπτωση περισσότερων υποψηφίων, εάν ου- 
δείς υποψήφιος συγκεντρώσει τουλάχιστον έξι (6) και 
οκτώ (8) θετικές ψήφους αντίστοιχα, η ψηφοφορία επα¬ 
ναλαμβάνεται κατά την ίδια συνεδρίαση μεταξύ των δυο 
(2) επικρατέστερων. 

Σε περίπτωση ισοψηφίας μεταξύ περισσοτέρων των 
δυο (2), στη δεύτερη ψηφοφορία συμμετέχουν όλοι οι 
ισοψηφήσαντες. Αν και στη δεύτερη ψηφοφορία κανείς 
εκ των υποψηφίων δεν συγκεντρώσει τουλάχιστον έξι 
(6) και οκτώ (8) θετικές ψήφους αντίστοιχα, η διαδικασία 
κηρύσσεται άγονη. Κατά τη διαδικασία της ψηφοφορίας 
η άρνηση ψήφου ή η λευκή ψήφος ή η αποχή από την 
ψηφοφορία θεωρούνται ψήφοι αρνητικού περιεχομένου 
και απαιτείται επαρκής και ειδική αιτιολόγησή τους. 

4. Τα μέλη του Εκλεκτορικού Σώματος του Ιδρύματος 
ή άλλων Α.Ε.Ι. έχουν τη δυνατότητα να μετέχουν στις 
συνεδριάσεις του μέσω τηλεδιάσκεψης, σύμφωνα με την 
κείμενη νομοθεσία, με διασφαλισμένη την εμπιστευτικό¬ 
τητα της συνεδρίασης, την πιστοποίηση της ταυτότητας 
του μέλους του Εκλεκτορικού Σώματος, την ασφάλεια 
της ηλεκτρονικής διακίνησης φωνής, δεδομένων και 
εικόνας, καθώς και την ακεραιότητα της διακινούμενης 
πληροφορίας. Σε αυτή την περίπτωση καταγράφεται 
στα πρακτικά ότι εφαρμόστηκε η παρούσα διάταξη και 
γίνεται ρητή μνεία ποια συγκεκριμένα μέλη του Εκλε- 
κτορικού Σώματος συμμετείχαν μέσω τηλεδιάσκεψης. 

5. Οι υποψήφιοι καλούνται να παραστούν, εφόσον 
το επιθυμούν, με φυσική παρουσία ή με τηλεδιάσκεψη 
σύμφωνα με την κείμενη νομοθεσία, στην αρχή της συ¬ 
νεδρίασης, αναπτύσσουν προφορικά τις απόψεις τους 
για το περιεχόμενο της εισηγητικής έκθεσης, απαντούν 
στις ερωτήσεις των μελών του Εκλεκτορικού Σώματος 
και αποχωρούν. Οι υποψήφιοι δικαιούνται να υποβάλ¬ 
λουν σχετικό υπόμνημα τουλάχιστον πέντε (5) ημέρες 
πριν από τη συνεδρίαση του Εκλεκτορικού Σώματος, το 
οποίο κοινοποιείται αμελλητί στα μέλη του Εκλεκτορικού 
Σώματος. Οι υποψήφιοι αναρτούν το υπόμνημα εντός 
της ίδιας προθεσμίας στο πληροφοριακό σύστημα. 

Η παράλειψη της ανάρτησης εντός της ως άνω προ¬ 
θεσμίας συνιστά λόγο απαράδεκτου του υπομνήματος. 

6. Τα μέλη της τριμελούς εισηγητικής επιτροπής που 
δεν είναι μέλη της Συνέλευσης ή του εκλεκτορικού σώ¬ 
ματος καλούνται να παραστούν κατά τη συνεδρίαση, 
εφόσον το επιθυμούν, με φυσική παρουσία ή με τηλεδιά¬ 
σκεψη σύμφωνα με την κείμενη νομοθεσία, προκειμένου 
να αναπτύξουν προφορικώς την έκθεση τους και να πα¬ 
ράσχουν τυχόν διευκρινίσεις.Τα μέλη αυτά αποχωρούν 
από τη συνεδρίαση πριν την έναρξη της συζήτησης και 
της ψηφοφορίας. 

Άρθρο 15 

1 .Τα μέλη του εκλεκτορικού σώματος διαβουλεύονται 
και αξιολογούν όλους τους υποψήφιους, ψηφίζουν, αι¬ 
τιολογώντας ειδικά στην ψήφο τους, και επιλέγουν τον 
καταλληλότερο από τους υποψήφιους που διαθέτουν 
τα τυπικά και ακαδημαϊκά ουσιαστικά προσόντα για την 
κατάληψη της θέσης.Τα μέλη του εκλεκτορικού σώματος 


προκειμένου να διαμορφώσουν πληρέστερη κρίση μπο¬ 
ρούν να ζητήσουν και να συνυπολογίσουν σε αυτή, τα 
στοιχεία της εκπαιδευτικής διαδικασίας από το τμήμα ή 
τα τμήματα που ο υποψήφιος έχει παράσχει ή παρέχει δι¬ 
δακτικό έργοΤριτοβάθμιας Εκπαίδευσης. Η ψηφοφορία 
των μελών του εκλεκτορικού σώματος είναι ονομαστική. 
Η ονομαστική ψηφοφορία γίνεται με αλφαβητική σειρά, 
με κλήρωση του γράμματος έναρξης που διενεργείται 
από το Πρόεδρο τουΤμήματος ενώπιον του Σώματος. 

2. Η διαδικασία εκλογής ή εξέλιξης, ανανέωσης ή 
μονιμοποίησης καταγράφεται σε πρακτικό, στο οποίο 
μνημονεύονται, ιδίως, ο τόπος και ο χρόνος της συνε¬ 
δρίασης, η τήρηση της δημοσιότητας της διαδικασίας, ο 
χαρακτηρισμός της ως πρώτης ή επαναληπτικής, τα μέλη 
που είναι παρόντα και ο τίτλος και η ιδιότητα εκάστου, 
καθώς και μνεία ποια συγκεκριμένα μέλη συμμετέχουν 
μέσω τηλεδιάσκεψης, τα απάντα μέλη, η ύπαρξη ή μη 
απαρτίας κατά την έναρξη της συνεδρίασης, τα άτομα 
που προσκλήθηκαν να παραστούν κατά τα προβλεπόμε- 
να και η ιδιότητα τους, και τα οποία αποχώρησαν από τη 
συνεδρίαση, ενημέρωση του Σώματος για τις διατάξεις 
και το Κανονιστικό πλαίσιο που διέπει τη διαδικασία, τυ¬ 
χόν εμπρόθεσμα υπομνήματα υποψηφίων, συνοπτική 
περιγραφή της συζήτησης και των μελών με τη σειρά που 
έλαβαν το λόγο, και τα αποτελέσματα της ψηφοφορίας 
και οι αποφάσεις που λήφθηκαν. 

Στο πρακτικό καταχωρίζεται συγκεκριμένη άποψη 
εφόσον ζητηθεί, οπότε για το σκοπό αυτό δύναται να 
παραδίδεται μέχρι το τέλος της συνεδρίασης σχετι¬ 
κό ενυπόγραφο σημείωμα στον Γραμματέα, το οποίο 
αναγιγνώσκεται υποχρεωτικά στο Εκλεκτορικό σώμα. 
Στο πρακτικό καταχωρίζεται υποχρεωτικά η ειδική αιτι¬ 
ολόγηση της ψήφου κάθε εκλέκτορα. Τυχόν γενόμενη 
προφορική ανάπτυξη της εισηγητικής έκθεσης, όσο και 
οι παρασχεθείσες τυχόν διευκρινίσεις από τα μέλη της 
εισηγητικής επιτροπής καταχωρίζονται υποχρεωτικά στα 
πρακτικά της συνεδρίασης. 

3. Το εκλεκτορικό σώμα αποφαίνεται για την εκλογή 
ή μη του υποψηφίου, βάσει του αποτελέσματος της γε- 
νόμενης ψηφοφορίας. 

4.0 Γραμματέας έχει την επιμέλεια και την από κοινού 
με τον Πρόεδρο τουΤμήματος ευθύνη της τήρησης και 
σύνταξης των πρακτικών εκλογής ή εξέλιξης, ανανέωσης 
ή μονιμοποίησης, τα οποία μετά την καθαρογραφή τους 
υπογράφονται από τούτους και δεν απαιτείται άλλη επι¬ 
κύρωση. Για την τήρηση των πρακτικών δεν χρησιμοποι¬ 
ούνται ψηφιακά μέσα καταγραφής/μαγνητοφώνησης/ 
ή αποθήκευσης. 

Το πρακτικό μετά την καθαρογραφή και υπογραφή 
του από τον Πρόεδρο τουΤμήματος και τον Γραμματέα 
αναρτάται αμελλητί με ευθύνη της Γραμματείας του οι¬ 
κείου Τμήματος στο πληροφοριακό σύστημα. 

5. Εντός τριάντα (30) ημερών από την ολοκλήρωση 
της διαδικασίας εκλογής, ο Πρόεδρος του Τμήματος 
διαβιβάζει το πρακτικό του Εκλεκτορικού Σώματος, 
μαζί με όλα τα σχετικά έγγραφα, για την εκλογή, εξέ- 

λιξη ή μονιμοποίηση καθηγητή στον Πρύτανη για τον 
έλεγχο νομιμότητας. Η αναφερόμενη προθεσμία των 
τριάντα (30) ημερών αποτελεί έντονη υπόδειξη προς 
το σκοπό της ταχείας περάτωσης της διαδικασίας και 
όχι γνήσια ανατρεπτική προθεσμία. Η Γραμματεία του 
οικείουΤμήματοςτου Ιδρύματος οφείλει να καταχωρίζει 
αμελλητί στο πληροφοριακό σύστημα το διαβιβαστικό 
έγγραφο του πρακτικού εκλογής, εξέλιξης, ανανέωσης 
ή μονιμοποίησηςτου ΠροέδρουτουΤμήματος προςτον 
Πρύτανη για την άσκηση ελέγχου νομιμότητας και να το 
κοινοποιεί μέσω ηλεκτρονικού ταχυδρομείου (θιύιβΝ), 
με αποδεικτικό παραλαβής, στους υποψηφίους και στα 
μέλη του Τμήματος. 

6. Ο ανωτέρω αναφερόμενος έλεγχος νομιμότητας 
ολοκληρώνεται εντός προθεσμίας εξήντα (60) ημερών 
και όχι νωρίτερα από τριάντα (30) ημέρες, διάστημα που 
άρχεται την επομένη της ημερομηνίας του διαβιβαστι¬ 
κού εγγράφου του πρακτικού εκλογής εξέλιξης, ανα¬ 
νέωσης ή μονιμοποίησηςτου ΠροέδρουτουΤμήματος 
προς τον Πρύτανη για την άσκηση ελέγχου νομιμότητας. 

Για την καλύτερη οργάνωση της διαδικασίας του ελέγ¬ 
χου νομιμότητας, ο Πρύτανης συνεπικουρείται από την 
αρμόδια διοικητική υπηρεσία του Τ.Ε.Ι. και τον αρμόδιο 
για ακαδημαϊκά θέματα ή για το ακαδημαϊκό προσωπικό 
Αντιπρύτανη. 

Η Νομική Υπηρεσία τουΤ.Ε.Ι. εντός είκοσι (20) ημερών 
από τη υποβολή αιτήματος, σχετιζόμενο με τον έλεγχο 
νομιμότητας του Πρύτανη, οφείλει να παρέχει κάθε νο¬ 
μική πληροφορία ή να γνωμοδοτεί εφόσον της ζητηθεί, 
επί νομικών θεμάτων που προκύπτουν κατά τον έλεγχο 
νομιμότητας. 

Ο έλεγχος νομιμότητας αφορά την τήρηση της δια¬ 
δικασίας και δεν επεκτείνεται σε θέματα ουσίας, ούτε 
αφορά την επιστημονική ή τεχνική κρίση των μελών του 
εκλεκτορικού σώματος. 

Έλεγχος νομιμότητας πραγματοποιείται επίσης στις 
άγονες εκλογές και στις αρνητικές κρίσεις. Το απο¬ 
τέλεσμα του ελέγχου νομιμότητας κοινοποιείται στο 
ΥΠ.Π.Ε.Θ. 

7. Όσοι έχουν έννομο συμφέρον μπορούν να υποβάλ¬ 
λουν υπόμνημα, ενώπιον του Πρύτανη και εντός προ¬ 
θεσμίας τριάντα (30) ημερών που άρχεται την επόμενη 
ημέρα της αποστολής των πρακτικών εκλογής από τον 
Πρόεδρο του Τμήματος στον Πρύτανη, το οποίο (υπό¬ 
μνημα) ο Πρύτανης οφείλει να λάβει υπόψη του κατά 
την διαδικασία του ελέγχου νομιμότητας. 

Οι προσφεύγοντες οφείλουν να αναρτήσουν το υπό¬ 
μνημα εντός της ίδια προθεσμίας, με ευθύνη τους, στο 
πληροφοριακό σύστημα. 

Η παράλειψη της ανάρτησης εντός της ως άνω τα¬ 
χθείσης προθεσμίας συνιστά λόγο απαράδεκτου του 
υπομνήματος. 

Σε περίπτωση απόρριψηςτου σχετικού υπομνήματος 
για ουσιαστικούς λόγους, η σχετική απορριπτική από¬ 
φαση είναι αιτιολογημένη. 

Το έγγραφο του Πρύτανη με το οποίο απορρίπτεται το 
υπόμνημα κοινοποιείται στον ενδιαφερόμενο και αναρ- 
τάται αμελλητί στο πληροφοριακό σύστημα. 


8. Σε περίπτωση που διαπιστωθεί από τον Πρύτανη, 
είτε αυτεπαγγέλτως είτε μετά από την υποβολή υπο¬ 
μνήματος, έλλειψη νομιμότητας, ο Πρύτανης αναπέμπει 
τον σχετικό φάκελο εκλογής, μέσω του Προέδρου του 
οικείου Τμήματος, στο αρμόδιο όργανο προς επανάλη¬ 
ψη της διαδικασίας από το σημείο που διαπιστώθηκε η 
πλημμέλεια. 

Το αρμόδιοΤμήματουΤΕΙ αναρτά αμελλητί στο πλη¬ 
ροφοριακό σύστημα την πράξη αναπομπής. 

9. Ο Πρύτανης ολοκληρώνει τον έλεγχο νομιμότητας 
εντός αποκλειστικής προθεσμίας εξήντα (60) ημερών 
από την περιέλευση του φακέλου σε αυτόν και όχι νω¬ 
ρίτερα των τριάντα (30) ημερών. 

Η ίδια προθεσμία ισχύει και για τις διαδικασίες που 
κρίθηκαν άγονες καθώς και για τις διαδικασίες με αρ¬ 
νητική κρίση. 

10. Η προθεσμία δεν αναστέλλεται έπειτα από τυχόν 
έγγραφο ερώτημα στη νομική υπηρεσία του Ιδρύματος 
(κατά την παρ. 2 του άρθρου 4 της υπουργικής απόφα¬ 
σης Φ. 1 22.1 /6/14241 /Ζ2, ΦΕΚ 225 τ.Β'/31 -1 -2017), εκτός 
εάν πληρούνται σωρευτικά οι εξής προϋποθέσεις: 

α) ζητηθούν από την αρμόδια υπηρεσία ή το οικείο 
τμήμα νέα στοιχεία τα οποία δεν περιλαμβάνονται στον 
υποβληθέντα στον Πρύτανη φάκελο 

β) τα στοιχεία αυτά είναι αναγκαία για την άσκηση του 
ελέγχουν νομιμότητας και 

γ) τα εν λόγω στοιχεία ζητήθηκαν πριν από την εκπνοή 
της πιο πάνω προθεσμίας των εξήντα (60) ημερών, στην 
περίπτωση δε αυτή η προθεσμία αναστέλλεται για όσο 
χρόνο απαιτηθεί για την απάντηση της νομικής υπηρε¬ 
σίας και πάντως όχι πέραν του εξαμήνου, εκκινεί δε εκ 
νέου από την ημερομηνία περιέλευσης της απάντησης 
στον Πρύτανη. 

11. Για την αναστολή της προθεσμίας εκδίδεται πράξη 
του Πρύτανη η οποία αναρτάται αμελλητί στο πληροφο¬ 
ριακό σύστημα, με την οποία διαπιστώνεται τεκμηριω¬ 
μένα η πλήρωση των λόγων αναστολής. 

Στην περίπτωση έκδοσης πράξης αναστολής της 
προθεσμίας για τον υπολογισμό του χρόνου λαμβάνε- 
ται υπόψη το χρονικό διάστημα που παρήλθε από την 
περιέλευση του φακέλου στον Πρύτανη έως την έκδοση 
της πράξης αναστολής της προθεσμίας. 

Σε κάθε περίπτωση η πρυτανική πράξη με την οποία 
ολοκληρώνεται ο έλεγχος νομιμότητας αναρτάται αμελ¬ 
λητί στο πληροφοριακό σύστημα. 

12. Μετά την ολοκλήρωση της διαδικασίας του ελέγ¬ 
χου νομιμότητας, σύμφωνα με τις διατάξεις του άρθρου 4 
της υπουργικής απόφασης Φ. 122.1/6/14241/Ζ2 
(ΦΕΚ 225 τ.Β'/31-1-2017) ο Πρύτανης του οικείου Ιδρύ¬ 
ματος εκδίδει: 

α) Είτε πράξη εκλογής, εξέλιξης, ανανέωσης ή μονι¬ 
μοποίησης, 

β) Είτε πράξη αναπομπής του φακέλου της διαδικασίας 
στο οικείου Τμήμα. 

Οι ως άνω πράξεις αναρτώνται αμελλητί στο πληρο¬ 
φοριακό σύστημα με ευθύνη του υπεύθυνου του Ιδρύ¬ 
ματος. 

Οι διατάξεις των αμέσως προηγούμενων περιπτώσεων 
ισχύουν και για την περίπτωση αρνητικής κρίσης. 

13. Σε περίπτωση κατά την οποία η διαδικασία κρίνεται 
σύννομη, ο Πρύτανης υποβάλλει δια της αρμόδιας Διεύ- 
θυνσηςτου ΥΠ.Π.Ε.Θ,τις σχετικές κατά περίπτωση Πρυ- 
τανικές πράξεις, προκειμένου να πραγματοποιηθούν οι 
προβλεπόμενες ενέργειες για τη δημοσίευσή τους στην 
Εφημερίδα της Κυβερνήσεως. 

Οι πράξεις μονιμοποίησης των επί θητεία επίκουρων 
καθηγητών αποστέλλονται απευθείας από τον Πρύτανη 
για δημοσίευση στην Εφημερίδα της Κυβερνήσεως και 
κοινοποιούνται στην αρμόδια υπηρεσία του ΥΠ.Π.Ε.Θ. 

14. Στην περίπτωση κατά την οποία σύμφωνα με την 
παρ.2 του άρθρου 20 του ν. 4009/2011, όπως αντικα- 
ταστάθηκε και ισχύει, ασκηθεί προσφυγή ενώπιον του 
Υπουργού Παιδείας, Έρευνας και Θρησκευμάτων κατά 
της πράξης του Πρύτανη ή αποφασισθεί ο αυτεπάγγελ- 
τος έλεγχος της νομιμότητας της πράξης του Πρύτανη, 
ο Πρύτανης υποχρεούται να αποστείλει τον φάκελο 
στο ΥΠ.Π.Ε.Θ. μαζί με κάθε σχετικό έγγραφο καθόσον ο 
Υπουργός Παιδείας ελέγχει τη νομιμότητα οποιοσδήπο¬ 
τε εκλογής ή εξέλιξης, είτε αυτεπαγγέλτως, είτε ύστερα 
από σχετική αναφορά που υποβάλλεται είτε από συνυ¬ 
ποψήφιο του εκλεγέντος, είτε από οποιοδήποτε μέλος 
της ακαδημαϊκής κοινότητας του ιδρύματος. Ο έλεγχος 
νομιμότητας από τον Υπουργό ολοκληρώνεται μέσα σε 
αποκλειστική προθεσμία έξι μηνών από την παραλαβή 
του φακέλου. 

15. Το έννομο συμφέρον του προσφεύγοντος, τόσο 
ενώπιον του Πρύτανη, όσο και ενώπιον του Υπουργού 
Παιδείας, Έρευνας και Θρησκευμάτων προσδιορίζεται 
σύμφωνα με την παρ. 1 του άρθρου 47 του π.δ. 18/1989 
(Α'8). 

16. Προϋπόθεση για την άσκηση ελέγχου νομιμότητας 
από τον Υπουργό Παιδείας, Έρευνας και Θρησκευμάτων, 
είτε αυτεπαγγέλτως, είτε κατόπιν προσφυγής του έχο¬ 
ντας έννομο συμφέρον, είναι η προηγούμενη έκδοση της 
πράξης διορισμού ή της διαπιστωτικής πράξης άγονης 
εκλογής ή αρνητικής κρίσης από τον Πρύτανη η οποία 
αναρτάται στο πληροφοριακό σύστημα. 

17. Η προθεσμία για την άσκηση προσφυγής ενώπιον 
του Υπουργού είναι εξήντα (60) ημέρες και άρχεται από 
τη δημοσίευση τηςπράξηςτου Πρύτανη στην Εφημερί¬ 
δα της Κυβερνήσεως ή από την κοινοποίησή της στον 
προσφεύγοντα ή αφότου τεκμηριωμένα ο προσφεύγων 
έλαβε γνώση αυτής. 

Στις περιπτώσεις άγονης εκλογής ή αρνητικής κρίσης, 
η προθεσμία για την άσκηση προσφυγής είναι εξήντα 
(60) ημέρες από την έκδοση της σχετικής διαπιστωτικής 
πράξης του Πρύτανη η οποία αναρτάται στο πληροφο¬ 
ριακό σύστημα. 

18. Η εξάμηνη προθεσμία ελέγχου νομιμότητας από 
τον Υπουργό Παιδείας, Έρευνας και Θρησκευμάτων ισχύ¬ 
ει και για διαδικασίες των άγονων εκλογών και για αυτές 
των αρνητικών κρίσεων. 


Άρθρο 16 

Υποχρεώσεις ανάρτησης πράξεων στο Πληροφοριακό 
Σύστημα 

1. Με ευθύνη της Γραμματείας τουΤμήματος αναρτώ- 
νται αμελλητί στο πληροφοριακό σύστημα οι παρακάτω 
πράξεις, αποφάσεις και έγγραφα: 

α) Οι αποφάσεις συγκρότησης και επικαιροποίησης 
των Μητρώων εσωτερικών και εξωτερικών μελών με τη 
συνδρομή του υπευθύνου του Ιδρύματος. 

β) Οι αποφάσεις του Πρύτανη του Ιδρύματος ή του 
νόμιμου Αναπληρωτή του, σχετικά με τη χορήγηση επι¬ 
στημονικής άδειας, άδειας άνευ αποδοχών, αναστολής 
καθηκόντων καθώς και κάθε άλλη διοικητική πράξη δυ¬ 
νάμει της οποίας ο καθηγητής του Τμήματος δεν δύναται 
να μετέχει σε εκλεκτορικό σώμα. 

Από την ως άνω καταχώριση προκύπτει ο αριθμός της 
απόφασης και η διάρκεια του χρονικού διαστήματος 
κατά το οποίο ο καθηγητής κωλύεται να συμμετέχει σε 
εκλεκτορικό σώμα. 

γ) Η πρόσκληση και η ημερήσια διάταξη της συνεδρί- 
ασηςτης Γενικής Συνέλευσης ΕιδικήςΣύνθεσηςτουΤμή- 
ματος για τη συγκρότηση του εκλεκτορικού σώματος. 

δ) Η απόφαση συγκρότησης του εκλεκτορικού σώ¬ 
ματος από τη Γενική Συνέλευση Ειδικής Σύνθεσης του 
Τμήματος. 

ε) Η πρόσκληση και η ημερήσια διάταξη της συνεδρί¬ 
ασης του εκλεκτορικού σώματος για τη συγκρότηση 
της τριμελούς εισηγητικής επιτροπής και ορισμού του 
συντονιστή της. 

στ) Η απόφαση συγκρότησης της τριμελούς εισηγητι¬ 
κής επιτροπής και ορισμού του συντονιστή της, από το 
Εκλεκτορικό σώμα. 

ζ) Η εισηγητική έκθεση τηςτριμελούς εισηγητικής επι¬ 
τροπής με τις τυχόν συνημμένες συστατικές επιστολές 
ή το/τα υπόμνημα/-τα αυτής. 

η) Το πρακτικό της κοινής συνεδρίασης της Συνέλευ¬ 
σης ειδικής σύνθεσης του Τμήματος και του οικείου εκλε- 
κτορικού σώματος για την εκλογή ή εξέλιξη, ανανέωση 
ή μονιμοποίηση. 

θ) Το διαβιβαστικό έγγραφο του πρακτικού εκλογής, 
εξέλιξης, ανανέωσης ή μονιμοποίησης του Προέδρου 
του Τμή ματος προς τον Π ρύτανη για την άσκηση ελέγχου 
νομιμότητας. 

2. Με ευθύνη της Διεύθυνσης Ανθρώπινου Δυναμικού 
του Ιδρύματος αναρτώνται αμελλητί στο πληροφοριακό 
σύστημα οι παρακάτω πράξεις, αποφάσεις και έγγραφα: 

α) Η προκήρυξη εκλογής ή εξέλιξης καθηγητών και 
των υπηρετούντων λεκτόρων, μετά τη δημοσίευση της 
στην Εφημερίδα της Κυβερνήσεως (Φ.Ε.Κ.), 
β) Η προθεσμία υποβολής υποψηφιοτήτων για τις 
διαδικασίες εκλογής ή εξέλιξης 
γ) Η απόφαση του Πρύτανη για απόρριψη υπομνήμα¬ 
τος υποψηφίου το οποίο τίθεται υπόψη του, σύμφωνα 
με τα προβλεπόμενα κατά τη διαδικασία του ελέγχου 
νομιμότητας. 

δ) Η πρυτανική πράξη για την αναστολή της προθε¬ 
σμίας ολοκλήρωσης του ελέγχου νομιμότητας, με την 
οποία διαπιστώνεται τεκμηριωμένα η πλήρωση των 
λόγων αναστολής. 

ε) Η πράξη διορισμού, ανανέωσης ή μονιμοποίησης, 
είτε η πράξη άγονης εκλογής, ανανέωσης ή μονιμο¬ 
ποίησης, είτε η απόφαση αναπομπής του φακέλου της 
διαδικασίας στο οικείοΤμήμα, με τη συνδρομή του υπευ¬ 
θύνου του Ιδρύματος. 

3. Με ευθύνη του υπευθύνου του Ιδρύματος ή του ανα¬ 
πληρωτή του στην περίπτωση που αυτός παραιτηθεί, 
εκλείψει ή αδυνατεί να εκτελέσει τα καθήκοντα του για 
οποιοδήποτε λόγο, αναρτώνται αμελλητί στο πληροφο¬ 
ριακό σύστημα: 

α. Οι πράξεις συγκρότησης και επικαιροποίησης του 
Γενικού Μητρώου του Ιδρύματος και των Μητρώων 
Εσωτερικών και Εξωτερικών μελών των Τμημάτων του 
Ιδρύματος βάσει των αποφάσεων των αρμοδίων οργά¬ 
νων, καθώς και 

β. Οι αναφερόμενες στις παρ. 1 και 2 του παρόντος 
άρθρου, πράξεις, αποφάσεις και έγγραφα, εφόσον συ¬ 
ντρέχει λόγος. 


Άρθρο 17 

Μεταβατικές διατάξεις 

1. Τα εκλεκτορικά σώματα που, μέχρι την έγκριση 
της παρούσας από τη Σύγκλητο του ΤΕΙ, υλοποιούν 
το έργο τους σύμφωνα με τις προϊσχύουσες διατά¬ 
ξεις και οδηγίες, εξακολουθούν να λειτουργούν μέχρι 
περαίωσης του έργου τους με την μορφή που αρχικά 
λειτούργησαν. 

2. Όσα θέματα δεν προβλέπονται στην παρούσα από¬ 
φαση θα ρυθμίζονται από τη Σύγκλητο και τους Κανονι¬ 
σμούς του Τ.Ε.Ι Δυτικής Ελλάδας, σύμφωνα με την ισχύ- 
ουσα νομοθεσία όπως εκάστοτε ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 5 Δεκεμβρίου 2018 

Ο Πρύτανης 

ΒΑΣΙΛΗΣ ΤΡΙΑΝΤΑΦΥΛΛΟΥ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ς 1- )· Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























